การวิจัยครั้งนี้ มีวัตถุประสงค์เพื่อเปรียบเทียบผลสัมฤทธิ์ทางการเรียนเรื่องวันสำคัญทางพระพุทธศาสนาของนักเรียนชั้นประถมศึกษาปีที่ 5 โดยใช้วิธีสอนแบบหลักโยนิโสมนสิการและวิธีสอนแบบปกติและเพื่อเปรียบเทียบความคิดเห็นของนักเรียนที่มีต่อการเรียนการสอนโดยใช้วิธีสอนแบบหลัก      โยนิโสมนสิการ กลุ่มตัวอย่าง ได้แก่ นักเรียนชั้นประถมศึกษาปีที่ 5 โรงเรียนเคหะชุมชนลาดกระบัง  เป็นกลุ่มทดลอง 1 ห้องเรียนจำนวน 40 คน สอนโดยวิธีสอนแบบหลักโยนิโสมนสิการ และกลุ่มควบคุม             1 ห้องเรียนจำนวน 40 คน สอนโดยวิธีสอนแบบปกติ เครื่องมือที่ใช้ในการวิจัย ประกอบด้วย                    1) แผนการจัดการเรียนรู้แบบหลักโยนิโสมนสิการและแบบปกติ 2) แบบทดสอบวัดผลสัมฤทธิ์ทาง          การเรียน 3) แบบสอบถามความคิดเห็นของนักเรียนที่มีต่อการเรียนโดยใช้วิธีสอนแบบหลัก                โยนิโสมนสิการและวิธีสอนแบบปกติ การวิเคราะห์ข้อมูล ใช้ค่าเฉลี่ย ( ), ส่วนเบี่ยงเบนมาตรฐาน (S.D.), t-test independence
       ผลการวิจัยพบว่า 1) นักเรียนที่ได้รับการสอนโดยวิธีสอนแบบหลักโยนิโสมนสิการกับนักเรียน        ที่ได้รับการสอนโดยวิธีสอนแบบปกติ มีผลสัมฤทธิ์ทางการเรียนแตกต่างกันอย่างมีนัยสำคัญทางสถิติ          ที่ระดับ .01 โดยกลุ่มทดลองมีผลสัมฤทธิ์ทางการเรียนสูงกว่ากลุ่มควบคุม 2) ความคิดเห็นของนักเรียนชั้นประถมศึกษาปีที่ 5 ที่มีต่อการเรียนเรื่องวันสำคัญทางพระพุทธศาสนาโดยใช้วิธีสอน                       แบบหลักโยนิโสมนสิการเห็นด้วยอยู่ในระดับมาก 
