การวิจัยครั้งนี้  มีวัตถุประสงค์เพื่อศึกษาสภาพปัญหา  อุปสรรคในการให้บริการของเจ้าหน้าที่  และการรับบริการของญาติผู้ต้องขังในการเยี่ยมญาติของเรือนจำกลางฉะเชิงเทรา  เพื่อพัฒนาคุณภาพบริการการเยี่ยมญาติของเรือนจำกลางฉะเชิงเทราให้เป็นที่พึงพอใจของผู้รับบริการ  กลุ่มตัวอย่างที่ใช้ในการศึกษามี  3 กลุ่ม  กลุ่มที่  1  เป็นผู้รับบริการที่ใช้ในการศึกษาสภาพปัญหาจำนวน  400  คน  กลุ่มที่  2  เป็นเจ้าหน้าที่ฝ่ายสวัสดิการการเยี่ยมญาติ  จำนวน  6  คน  ใช้ในการศึกษาวิเคราะห์สภาพปัญหา  กำหนดยุทธศาสตร์ในการแก้ปัญหา  กลุ่มที่  3  เป็นผู้รับบริการที่ใช้ในการทดลองยุทธศาสตร์จำนวน  400  คน  เครื่องมือที่ใช้ในการรวบรวมข้อมูล  ได้แก่  แบบสอบถามความพึงพอใจของผู้รับบริการ  สถิติที่ใช้ในการวิเคราะห์เปรียบเทียบความ  พึงพอใจคุณภาพการให้บริการก่อนและหลังโครงการพัฒนาคุณภาพของผู้รับบริการ ใช้ Paired  t ? test  ผลการวิจัยพบว่า  หลังการทดลองการใช้ยุทธศาสตร์เพื่อการพัฒนาคุณภาพบริการ  การเยี่ยมญาติ  ทำให้ความพึงพอใจของผู้รับบริการสูงขึ้น  เพราะได้รับการบริการที่เป็นระบบ  และมีความรวดเร็ว   