การวิจัยครั้งนี้มีวัตถุประสงค์  เพื่อศึกษาความคาดหวังของผู้บริหารโรงเรียนในสังกัดสำนักงานเขตพื้นที่การศึกษาชลบุรี  เขต 2  ต่อการบริหารโรงเรียนนิติบุคคล และเปรียบเทียบ 
ความคาดหวังต่อการบริหารโรงเรียนนิติบุคคล  จำแนกตามวุฒิการศึกษาด้านบริหารการศึกษา  ประสบการณ์ในการบริหารการศึกษา และขนาดโรงเรียน  ประชากรที่ใช้ในการศึกษา  ได้แก่ 
ผู้บริหารโรงเรียนในสังกัดสำนักงานเขตพื้นที่การศึกษาชลบุรี  เขต 2  จำนวน 135  คน  เครื่องมือ
ที่ใช้ในการเก็บรวบรวมข้อมูล  การวิจัยครั้งนี้เป็นแบบสอบถามความคาดหวังของผู้บริหาร
โรงเรียนในสังกัดสำนักงานเขตพื้นที่การศึกษาชลบุรี เขต 2  ต่อการบริหารโรงเรียนนิติบุคคลเป็นแบบสอบถามมาตราส่วนประมาณค่า  5 ระดับ  สถิติที่ใช้ในการวิเคราะห์ข้อมูล ได้แก่  ค่าร้อยละ  คะแนนเฉลี่ย   ความเบี่ยงเบนมาตรฐาน  ค่า  t ? test  และค่า  F ? test 
	1.  ความคาดหวังของผู้บริหารโรงเรียนต่อการบริหารโรงเรียนนิติบุคคล  โดยรวมอยู่ในระดับมาก เมื่อพิจารณาเป็นรายด้าน  พบว่า  ทุกด้านอยู่ในระดับมาก   ด้านที่มีค่าเฉลี่ยสูงสุด  
คือ  ด้านวิชาการ และด้านงบประมาณ   
	2.  เมื่อเปรียบเทียบความคาดหวัง ของผู้บริหารโรงเรียนต่อการบริหารโรงเรียนนิติบุคคล  จำแนกตามวุฒิการศึกษาทางด้านบริหารการศึกษาโดยรวมและรายด้าน  ไม่แตกต่างกัน 
	3.  เมื่อเปรียบเทียบความคาดหวังของผู้บริหารโรงเรียนต่อการบริหารโรงเรียนนิติบุคคล จำแนกตามประสบการณ์ในการบริหารการศึกษา โดยรวมและรายด้านแตกต่างกัน  ยกเว้นด้าน
งบประมาณ และงานบุคคล  แตกต่างกันอย่างไม่มีนัยสำคัญทางสถิติ
	4.  เมื่อเปรียบเทียบความคาดหวังของผู้บริหารโรงเรียนต่อการบริหารโรงเรียนนิติบุคคล  จำแนกตามขนาดโรงเรียน  โดยรวมและรายด้าน  พบว่า  แตกต่างกันอย่างไม่มีนัยสำคัญทางสถิติ
