การวิจัยครั้งนี้เป็นการศึกษาการบริหารที่ส่งผลต่อการบริหารงานโดยใช้โรงเรียนเป็นฐานของผู้บริหารโรงเรียน  สังกัดโรงเรียนเทศบาลจังหวัดระยอง  กลุ่มตัวอย่างที่ใช้ในการศึกษา  คือ  ครูผู้สอน  ผู้บริหารสถานศึกษา  คณะกรรมการการศึกษาขั้นพื้นฐาน  ในสังกัดเทศบาลจังหวัดระยอง ในปีการศึกษา 2552 จำนวน 180  คน  เครื่องมือที่ใช้ในการเก็บรวบรวมข้อมูลครั้งนี้  เป็นแบบสอบถามมาตราส่วนประมาณค่าชนิด  5  ระดับ  (Rating  Scale)  มีค่าอำนาจจำแนกรายข้อระหว่าง .22 - .73  และมีค่า  ความเชื่อมั่นทั้งฉบับเท่ากับ  .97  สถิติที่ในการวิเคราะห์ข้อมูลประกอบด้วย  ค่าเฉลี่ย ( )  ค่าเบี่ยงเบนมาตรฐาน  (S.D.)  การวิเคราะห์การถดถอยพหุคูณแบบขั้นตอน  (Stepwise  Multiple Regression Analysis)
	ผลการวิจัยพบว่า	
 	1.  ปัจจัยการบริหารของผู้บริหารโรงเรียน  สังกัดโรงเรียนเทศบาล  จังหวัดระยอง  โดยรวมและรายด้านอยู่ในระดับมาก
	2.  การบริหารงานโดยใช้โรงเรียนเป็นฐานของผู้บริหารของผู้บริหารโรงเรียน  สังกัดโรงเรียนเทศบาล จังหวัดระยอง โดยรวมและรายด้านอยู่ในระดับมาก
	3.  ปัจจัยการบริหารที่ส่งผลต่อการบริหารงานโดยใช้โรงเรียนเป็นฐาน  ของผู้บริหารโรงเรียน  สังกัดโรงเรียนเทศบาล  จังหวัดระยอง  ได้แก่  ปัจจัยด้านการบริการและผลผลิต                ด้านประสิทธิภาพทางการเงิน  และด้านการบริหารจัดการ  ซึ่งเขียนสมการได้ดังนี้ 

       	Y = .73 + .20(X2) + .12(X4)+.29(X6)
