การวิจัยครั้งนี้มีวัตถุประสงค์ เพื่อศึกษาการดำเนินงานโรงเรียนวิถีพุทธของสถานศึกษาขั้นพื้นฐาน  สังกัดสำนักงานคณะกรรมการการศึกษาขั้นพื้นฐาน ในจังหวัดชลบุรี
           	กลุ่มตัวอย่าง  ได้แก่  ผู้บริหารโรงเรียนและครูผู้รับผิดชอบโครงการจากโรงเรียนทั้งหมดที่เข้าร่วมโครงการจำนวน  127  โรงเรียน  จำนวน  254  คน  เครื่องมือที่ใช้ในการวิจัยเป็นแบบสอบถามมาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูลประกอบด้วย  ค่าเฉลี่ย  ( ) ความเบี่ยงเบนมาตรฐาน  (S.D.)  การทดสอบค่าที  (t-test)  และการวิเคราะห์ความแปรปรวนทางเดียว (One-way ANOVA)
	ผลการวิจัยพบว่า
	1.  การดำเนินงานโรงเรียนวิถีพุทธของสถานศึกษาขั้นพื้นฐาน  สังกัดสำนักงานคณะกรรมการการศึกษาขั้นพื้นฐาน  ในจังหวัดชลบุรี  ในภาพรวมมีการดำเนินงานอยู่ในระดับมาก  และเมื่อพิจารณาเป็นรายด้านพบว่ามีการดำเนินงานอยู่ในระดับมากทุกด้าน  เรียงลำดับค่าเฉลี่ยจากมากไปหาน้อยดังนี้  ด้านปัจจัยนำเข้า  ด้านกระบวนการ  ด้านผลผลิต  และด้านผลกระทบ
	2.  การดำเนินงานโรงเรียนวิถีพุทธของสถานศึกษาขั้นพื้นฐาน  สังกัดสำนักงานคณะกรรมการการศึกษาขั้นพื้นฐาน  ในจังหวัดชลบุรี  จำแนกตามตำแหน่ง  โดยภาพรวม  และด้านปัจจัยนำเข้าด้านกระบวนการ  ด้านผลผลิต  และด้านผลกระทบ  แตกต่างกันอย่างไม่มีนัยสำคัญทางสถิติ
	3.  การดำเนินงานโรงเรียนวิถีพุทธของสถานศึกษาขั้นพื้นฐาน  สังกัดสำนักงานคณะกรรมการ                  การศึกษาขั้นพื้นฐาน ในจังหวัดชลบุรี โดยรวมและด้านปัจจัยนำเข้า ด้านกระบวนการ  ด้านผลผลิต  และด้านผลกระทบ  แตกต่างกันอย่างไม่มีนัยสำคัญทางสถิติ  
