การวิจัยครั้งนี้มีวัตถุประสงค์เพื่อศึกษาความต้องการฝึกอบรมวิชาชีพ  เพื่อเปรียบเทียบ
ความต้องการฝึกอบรมวิชาชีพในหลักสูตรต่างๆ  และข้อเสนอแนะความต้องการฝึกอบรมวิชาชีพ
หลักสูตรระยะสั้นของผู้ต้องขังเรือนจำกลางชลบุรี  
	กลุ่มตัวอย่างที่ใช้ในการวิจัยเป็นผู้ต้องขังเรือนจำกลางชลบุรี  จำนวน  274  คน  เครื่องมือที่ใช้ในการเก็บรวบรวมข้อมูลเป็นแบบสอบถาม  สถิติที่ใช้ในการวิเคราะห์ข้อมูล  ได้แก่  ค่าร้อยละ  ค่าเฉลี่ย  ความเบี่ยงเบนมาตรฐาน  และการวิเคราะห์ความแปรปรวนทางเดียว
	ผลการวิจัยสรุปได้ดังนี้
1.	ความต้องการฝึกอบรมวิชาชีพหลักสูตรระยะสั้นของผู้ต้องขังเรือนจำกลางชลบุรี  โดยภาพรวมอยู่ในระดับปานกลาง   เมื่อพิจารณาเป็นรายวิชาชีพ  พบว่า  ความต้องการฝึกอบรม
วิชาชีพมากที่สุด  คือ  ช่างซ่อมรถจักรยานยนต์  ช่างซ่อมเครื่องไฟฟ้าในบ้านอย่างง่าย  
ช่างเครื่องยนต์ดีเซล  และช่างซ่อมเครื่องยนต์เบนซิน
2.	เปรียบเทียบความต้องการฝึกอบรมวิชาชีพหลักสูตรระยะสั้น  จำแนกตาม  อายุ  และระดับการศึกษา  แตกต่างกันอย่างไม่มีนัยสำคัญทางสถิติ
3.	ข้อเสนอแนะความต้องการฝึกอบรมวิชาชีพหลักสูตรระยะสั้นของผู้ต้องขัง
เรือนจำกลางชลบุรี  คือ  ควรมีการปรับปรุงด้านหลักสูตรวิชาชีพและกระบวนการเรียนการสอน,  
ปรับปรุงด้านครูฝึกสอนวิชาชีพ,  ปรับปรุงด้านเครื่องมืออุปกรณ์การฝึกและงบประมาณ,  ปรับปรุงด้านสถานที่และโรงฝึกงาน  และปรับปรุงด้านระยะเวลาการฝึกอบรม
