การวิจัยครั้งนี้ มีวัตถุประสงค์เพื่อศึกษาภาวะผู้นำการเปลี่ยนแปลงของผู้บริหารสถานศึกษาขั้นพื้นฐาน บรรยากาศองค์การในสถานศึกษาขั้นพื้นฐาน และศึกษาภาวะผู้นำการเปลี่ยนแปลงของผู้บริหารสถานศึกษาขั้นพื้นฐานที่ส่งผลต่อบรรยากาศองค์การรูปแบบต่างๆ ในสถานศึกษาขั้นพื้นฐาน กลุ่มตัวอย่างได้แก่ ผู้บริหารสถานศึกษาและครูผู้สอน สังกัดสำนักงานเขตพื้นที่การศึกษาประถมศึกษาชลบุรี เขต 2 จำนวน 413 คน เครื่องมือที่ใช้ในการวิจัยเป็นแบบสอบถามมาตราส่วนประมาณค่า 5 ระดับ สถิติที่ใช้ในการวิเคราะห์ข้อมูล ได้แก่ ค่าเฉลี่ย ความเบี่ยงเบนมาตรฐาน ค่าสัมประสิทธิ์สหสัมพันธ์แบบเพียร์สัน และค่าสมการถดถอย ผลการวิจัยพบว่า
    	1. ภาวะผู้นำการเปลี่ยนแปลงของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาชลบุรี เขต 2 มีค่าเฉลี่ยโดยรวม อยู่ในระดับมาก เรียงลำดับค่าเฉลี่ยจากมากไปน้อย คือด้านการเป็นแบบอย่างพฤติกรรม ด้านการกระตุ้นการใช้ปัญญา ด้านการดำรงไว้ซึ่งอำนาจส่วนบุคคล ด้านภาวะผู้นำเชิงวิสัยทัศน์ การสร้างแรงดลใจ และด้านการมุ่งความสัมพันธ์ในฐานะเอกบุคคล   
	2. บรรยากาศองค์การในสถานศึกษา สังกัดสำนักงานเขตพื้นที่การศึกษาประถมศึกษาชลบุรี เขต 2 มีค่าเฉลี่ยโดยรวมอยู่ในระดับปานกลาง เรียงตามลำดับค่าเฉลี่ยจากมากไปน้อย คือ บรรยากาศแบบแจ่มใสหรือแบบเปิด แบบสนิทสนม แบบอิสระ แบบควบคุม แบบรวบอำนาจและแบบซึมเซาหรือแบบปิด 
      	3. ภาวะผู้นำการเปลี่ยนแปลง ด้านการกระตุ้นการใช้ปัญญา และด้านภาวะผู้นำเชิงวิสัยทัศน์ ส่งผลต่อบรรยากาศองค์การสถานศึกษาแบบแจ่มใสหรือแบบเปิด สามารถเขียนเป็นสมการพยากรณ์ในรูปคะแนนมาตรฐานได้คือ Z'y = .254X5 + .247X3
	4. ภาวะผู้นำการเปลี่ยนแปลง ด้านการดำรงไว้ซึ่งอำนาจส่วนบุคคล และด้านภาวะผู้นำเชิงวิสัยทัศน์ ส่งผลต่อบรรยากาศองค์การในสถานศึกษาแบบอิสระ สามารถเขียนเป็นสมการพยากรณ์ในรูปคะแนนมาตรฐานได้คือ Z'y = .175X6 + .152X3
	5. ภาวะผู้นำการเปลี่ยนแปลงด้านภาวะผู้นำเชิงวิสัยทัศน์ ด้านการกระตุ้นการใช้ปัญญา และด้านการดำรงไว้ซึ่งอำนาจส่วนบุคคล ส่งผลต่อบรรยากาศองค์การในสถานศึกษา ด้านบรรยากาศแบบควบคุม สามารถเขียนเป็นสมการพยากรณ์ในรูปคะแนนมาตรฐานได้คือ Z'y = .356X3 + .338X5 -.345X6
	6. ภาวะผู้นำการเปลี่ยนแปลง ด้านการดำรงไว้ซึ่งอำนาจส่วนบุคคล และด้านการมุ่งความสัมพันธ์ในฐานะเอกบุคคล ส่งผลต่อบรรยากาศองค์การในสถานศึกษา ด้านบรรยากาศแบบแนบสนิทสามารถเขียนเป็นสมการพยากรณ์ในรูปคะแนนมาตรฐานได้คือ Z'y = .351X6 + .176X4 
	7. ภาวะผู้นำการเปลี่ยนแปลง ด้านการสร้างแรงดลใจ ส่งผลต่อบรรยากาศองค์การในสถานศึกษา ด้านบรรยากาศแบบรวบอำนาจ สามารถเขียนเป็นสมการพยากรณ์ในรูปคะแนนมาตรฐานได้คือ Z'y = -.229 X2
	8. ภาวะผู้นำการเปลี่ยนแปลง ด้านการมุ่งความสัมพันธ์ในฐานะเอกบุคคลส่งผลต่อบรรยากาศองค์การในสถานศึกษา ด้านบรรยากาศแบบซึมเซาหรือแบบ สามารถเขียนเป็นสมการพยากรณ์ในรูปคะแนนมาตรฐานได้คือ Z'y =.215 X4 
