การวิจัยครั้งนี้มีวัตถุประสงค์เพื่อศึกษาการใช้อินเทอร์เน็ตเพื่อการเรียนรู้ของนักเรียนในสถานศึกษาสังกัดสำนักงานเขตพื้นที่การศึกษาปราจีนบุรี  และเพื่อเปรียบเทียบการใช้อินเทอร์เน็ตเพื่อการเรียนรู้ของนักเรียนในสถานศึกษาสังกัดสำนักงานเขตพื้นที่การศึกษาปราจีนบุรี  จำแนกตาม  เพศและระดับชั้นการศึกษา  โดยพิจารณาการใช้อินเทอร์เน็ตเพื่อการเรียนรู้ใน  3  ด้าน  คือ  ด้านการสื่อสาร  ด้านการสืบค้นข้อมูล  และด้านความบันเทิง  กลุ่มตัวอย่างเป็นนักเรียนชั้นมัธยมศึกษา
ปีที่ 4-6 ปีการศึกษา 2550  จำนวน 364 คน    เครื่องมือที่ใช้ในการวิจัยเป็นแบบสอบถามมาตราส่วนประมาณค่า  5  ระดับ  สถิติที่ใช้วิเคราะห์ข้อมูล  ได้แก่  ค่าร้อยละ  ค่าเฉลี่ย  ค่าความเบี่ยงเบนมาตรฐาน  ค่าทดสอบที (t-test)  การวิเคราะห์ความแปรปรวนแบบทางเดียว (One-way ANOVA) และทดสอบความแตกต่างแต่ละด้าน  โดยใช้วิธีของเชฟเฟ่  (Scheffe? method)
	ผลการวิจัยสรุปได้ดังนี้
1.	นักเรียนมีการใช้อินเทอร์เน็ตเพื่อการเรียนรู้  โดยรวมและรายด้านทุกด้านอยู่ในระดับปานกลาง
2.	นักเรียนชายและหญิง  มีการใช้อินเทอร์เน็ตเพื่อการเรียนรู้  โดยรวมและรายด้าน
ทุกด้านไม่แตกต่างกัน
3.	นักเรียนในระดับชั้นการศึกษาต่างกัน  มีการใช้อินเทอร์เน็ตเพื่อการเรียนรู้  โดยรวมและรายด้านทุกด้านแตกต่างกันอย่างมีนัยสำคัญทางสถิติที่ระดับ  .05
