การวิจัยครั้งนี้มีวัตถุประสงค์ เพื่อศึกษารูปแบบของวัฒนธรรมองค์การในสถานศึกษาขั้นพื้นฐาน จังหวัดชลบุรี โดยใช้แนวคิดของคุ้กและคณะ เปรียบเทียบสถานศึกษาที่ได้รับรางวัลคุณภาพกับไม่ได้รับรางวัลคุณภาพและเปรียบเทียบตามขนาดของสถานศึกษา กลุ่มตัวอย่างที่ใช้ในการวิจัย ได้แก่ สถานศึกษา จำนวน 18 แห่ง ได้แก่ สถานศึกษาขนาดเล็ก จำนวน 4 แห่ง เป็นสถานศึกษาที่ไม่ได้รับรางวัลคุณภาพ จำนวน 4 แห่ง ขนาดกลาง จำนวน 10 แห่ง เป็นสถานศึกษาที่ได้รับรางวัลคุณภาพ จำนวน 3 แห่ง ไม่ได้รับรางวัลคุณภาพ จำนวน 7 แห่ง และขนาดใหญ่ จำนวน 4 แห่ง เป็นสถานศึกษาที่ได้รับรางวัลคุณภาพ จำนวน 2 แห่ง ไม่ได้รับรางวัลคุณภาพ จำนวน 2 แห่ง ผู้ให้ข้อมูล ได้แก่ ผู้บริหารและครูอาจารย์ในสถานศึกษาขั้นพื้นฐาน จำนวน 360 คน เครื่องมือที่ใช้ในการรวบรวมข้อมูลได้แก่ แบบสอบถามแบบจัดอันดับคุณภาพ สถิติที่ใช้ในการวิเคราะหืข้อมูล ได้แก่ ค่าร้อยละ ค่าเฉลี่ย ค่าเบี่ยงเบนมาตรฐาน เปอร์เซ็นต์ไทล์ ค่า t-test ค่า F-test และทดสอบค่าเฉลี่ยเป็นรายคู่ด้วยวิธีของ Scheffe 