การวิจัยครั้งนี้มีวัตถุประสงค์เพื่อศึกษาและเปรียบเทียบการบริหารการประพฤติผิดวินัยของนักเรียน  โรงเรียนขยายโอกาสทางการศึกษา  สังกัดสำนักงานเขตพื้นที่การศึกษาชลบุรี เขต 1  จำนวน  4  ด้าน  คือ  ด้านการแต่งกาย  ด้านความประพฤติ  ด้านการปฏิบัติตน  และด้านความรับผิดชอบ   จำแนกตามตำแหน่ง  และที่ตั้งสถานศึกษา  กลุ่มตัวอย่างที่ใช้ในการวิจัย  ได้แก่  ผู้บริหารจำนวน  35  คน  และครูที่ปรึกษาจำนวน  191  คน  เครื่องมือที่ใช้ในการวิจัยเป็นแบบสอบถามแบบมาตราส่วนประมาณค่า  สถิติที่ใช้วิเคราะห์ข้อมูล  คือ  ความถี่  ร้อยละ  ค่าเฉลี่ย  ( )  ส่วนเบี่ยงเบนมาตรฐาน  (S.D.) การทดสอบค่าที  (t-test)  ผลการวิจัยพบว่า  
	1.  การประพฤติผิดวินัยของนักเรียน โรงเรียนขยายโอกาสทางการศึกษา  สังกัดสำนักงานเขตพื้นที่การศึกษาชลบุรี เขต 1  โดยรวมอยู่ในระดับน้อย  
	2.  เปรียบเทียบการประพฤติผิดวินัยของนักเรียน  โรงเรียนขยายโอกาสทางการศึกษา สังกัดสำนักงานเขตพื้นที่การศึกษาชลบุรี เขต 1  จำแนกตามตำแหน่งและสถานที่ตั้งสถานศึกษาโดยรวมและรายด้านแตกต่างกันอย่างไม่มีนัยสำคัญทางสถิติ 
	3.  ศึกษาการบริหารการประพฤติผิดวินัยของนักเรียนจากแบบสอบถามปลายเปิดและการสนทนากลุ่ม  (Focus  Group)  พบว่า  ด้านการแต่งกาย  ครูต้องให้ความรู้และเข้มงวดตรวจตรา  ตักเตือนนักเรียนที่ทำผิดทุกครั้ง  ด้านความประพฤติ  ครูต้องศึกษาพฤติกรรมนักเรียนเป็นรายกรณี แก้ปัญหาให้ตรงกับสาเหตุ  เน้นการลงโทษอย่างจริงจัง  ด้านการปฏิบัติตน  ครูต้องประชาสัมพันธ์ให้นักเรียนมีความตระหนักและจิตสำนึกที่ดี  ฝ่ายบริหารต้องนิเทศกำกับติดตาม  ด้านความรับผิดชอบ  ต้องชี้แจงบทบาทหน้าที่ของนักเรียนในองค์รวมและรายชั้นเรียนสม่ำเสมอ  
