การวิจัยครั้งนี้  มีวัตถุประสงค์เพื่อศึกษาและเปรียบเทียบปัญหาการบริหารงานของผู้บริหารโรงเรียนแกนนำจัดการเรียนร่วมสำหรับนักเรียนที่มีความต้องการจำเป็นพิเศษ  สังกัดสำนักงานเขตพื้นที่การศึกษาชลบุรี  จำแนกตามตำแหน่ง  และสังกัด  กลุ่มตัวอย่างที่ใช้ในการวิจัยได้แก่  ผู้บริหาร  จำนวน  33  คน  และครูจำนวน  210  คน  เครื่องมือที่ใช้ในการวิจัย  เป็นแบบสอบถามมาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูล  คือ  ความถี่  ร้อยละ  ค่าเฉลี่ย  ค่าเบี่ยงเบนมาตรฐาน  การทดสอบค่าที  และการวิเคราะห์ความแปรปรวนทางเดียว
ผลการวิจัย  พบว่า 
1.  ปัญหาการบริหารงานของผู้บริหารโรงเรียนแกนนำจัดการเรียนร่วมสำหรับนักเรียนที่มีความต้องการจำเป็นพิเศษ  สังกัดสำนักงานเขตพื้นที่การศึกษาชลบุรี  โดยรวมและรายด้านอยู่ในระดับปานกลาง  เรียงลำดับจากมากไปหาน้อยคือ  ด้านสภาพแวดล้อม  ด้านกิจกรรมการเรียนรู้  ด้านเครื่องมือ  และด้านนักเรียน  
2.  เปรียบเทียบปัญหาการบริหารงานของผู้บริหารโรงเรียนแกนนำจัดการเรียนร่วมสำหรับนักเรียนที่มีความต้องการจำเป็นพิเศษ  สังกัดสำนักงานเขตพื้นที่การศึกษาชลบุรี  โดยรวมและรายด้าน  จำแนกตามตำแหน่งและสังกัด  พบว่า  มีแตกต่างกันอย่างมีนัยสำคัญทางสถิติที่ระดับ .05
