การวิจัยครั้งนี้มีวัตถุประสงค์  เพื่อพัฒนาหลักสูตรกลุ่มสาระการเรียนรู้วิทยาศาสตร์  เปรียบเทียบผลสัมฤทธิ์การเรียน  ศึกษาผลสัมฤทธิ์ทางการเรียนด้านทักษะกระบวนการทางวิทยาศาสตร์  และศึกษาความคิดเห็นของนักเรียนชั้นประถมศึกษาปีที่ 5 ที่มีต่อหนังสือเสริมประสบการณ์  กลุ่มสาระการเรียนรู้วิทยาศาสตร์ ชั้นประถมศึกษาปีที่  5  เรื่อง  พืชในท้องถิ่น  เพื่อใช้สอนแบบสืบเสาะหาความรู้  (inquiry : 5Es)  ด้วยประสบการณ์การเรียนรู้ที่สอดคล้องกับสภาพจริง  (real ? life experiences)  กลุ่มตัวอย่างที่ใช้ทดลองได้แก่  นักเรียนชั้นประถมศึกษาปีที่  5  โรงเรียนวัดบางวัว (สายเสริมวิทย์)  จังหวัดฉะเชิงเทรา  จำนวน  30  คน  ได้มาจากการสุ่มอย่างง่าย  สถิติที่ใช้ในการวิเคราะห์ข้อมูล  ได้แก่  ค่าเฉลี่ย ค่าความเบี่ยงเบนมาตรฐาน และการทดสอบค่าที  (t ?test)  
    ผลการวิจัยปรากฏผลดังนี้                                 
	1)  หลักสูตรสาระการเรียนรู้วิชาวิทยาศาสตร์ชั้นประถมศึกษาปีที่ 5 เพื่อใช้สอนแบบสืบเสาะหาความรู้  ( inquiry : 5 Es)   ด้วยประสบการณ์เรียนรู้ที่สอดคล้องกับสภาพจริง  (real ? life  experiences)  ที่พัฒนาขึ้นมีความเหมาะสมอยู่ในระดับมาก  2) การเปรียบเทียบผลสัมฤทธิ์การเรียนรู้  กลุ่มสาระการเรียนรู้วิทยาศาสตร์  เรื่อง  พืชในท้องถิ่น เพื่อใช้สอนแบบสืบเสาะหาความรู้  (inquiry : 5 Es)  ด้วยประสบการณ์เรียนรู้ที่สอดคล้องกับสภาพจริง  (real ? life  experiences)  พบว่า  ผู้เรียนมีผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05  3)  ผลสัมฤทธิ์ด้านทักษะกระบวนการวิทยาศาสตร์ของนักเรียนชั้นประถมศึกษาปีที่ 5  ที่เรียนเพื่อใช้สอนแบบสืบเสาะหาความรู้  (inquiry : 5 Es)  ด้วยประสบการณ์เรียนรู้ที่สอดคล้องกับสภาพจริง (real ? life  experiences)  พบว่า  ผู้เรียนมีผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05  4)  นักเรียนชั้นประถมศึกษาปีที่ 5  ที่เรียนโดยใช้หนังสือเสริมประสบการณ์กลุ่มสาระการเรียนรู้วิทยาศาสตร์  เรื่อง  พืชในท้องถิ่นเพื่อใช้สอนแบบสืบเสาะหาความรู้  ( inquiry : 5 Es)  ด้วยประสบการณ์เรียนรู้ที่สอดคล้องกับสภาพจริง  (real ? life  experiences)  มีความคิดเห็นอยู่ในระดับดี
