การวิจัยครั้งนี้มีวัตถุประสงค์  เพื่อศึกษาพฤติกรรมผู้นำของผู้บริหารโรงเรียนกับแรงจูงใจในการปฏิบัติงานของพนักงานครูเทศบาลในจังหวัดชลบุรี  และศึกษาความสัมพันธ์ระหว่างพฤติกรรมผู้นำของผู้บริหารโรงเรียนกับแรงจูงใจในการปฏิบัติงานของพนักงานครูเทศบาลในจังหวัดชลบุรี	กลุ่มตัวอย่าง  ได้แก่  พนักงานครูเทศบาลในจังหวัดชลบุรี  จำนวน  245  คน  เครื่องมือที่ใช้ในการวิจัยเป็นแบบสอบถามมาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูลประกอบด้วยคะแนนเฉลี่ย  ความเบี่ยงเบนมาตรฐาน  และค่าสัมประสิทธิ์สหสัมพันธ์ของเพียร์สัน
	ผลการวิจัยพบว่า
 	1.  พฤติกรรมผู้นำของผู้บริหารโรงเรียนเทศบาลในจังหวัดชลบุรี โดยรวมอยู่ในระดับมาก  เรียงค่าเฉลี่ยจากมากไปหาน้อย  ได้แก่  พฤติกรรมผู้นำแบบให้การสนับสนุน  พฤติกรรมผู้นำแบบมีส่วนร่วม  พฤติกรรมผู้นำแบบมุ่งความสำเร็จ  และพฤติกรรมผู้นำแบบบงการ  
 	2.  แรงจูงใจในการปฏิบัติงานของพนักงานครูเทศบาลในจังหวัดชลบุรี  โดยรวมอยู่ในระดับมาก  เรียงค่าเฉลี่ยจากมากไปหาน้อย  ได้แก่  ความต้องการความผูกพัน  ความต้องการความสำเร็จ   และความต้องการอำนาจ  
 	3.  ความสัมพันธ์ระหว่างพฤติกรรมผู้นำของผู้บริหารโรงเรียนมีความสัมพันธ์ทางบวกกับ
แรงจูงใจในการปฏิบัติงานของพนักงานครูเทศบาลในจังหวัดชลบุรี  
