การวิจัยครั้งนี้มีวัตถุประสงค์เพื่อศึกษา  และเปรียบเทียบแรงจูงใจในการปฏิบัติงานของผู้บริหารสถานศึกษาขั้นพื้นฐาน เขตพื้นที่การศึกษาชลบุรี เขต 2  ตามทฤษฎี  2  ปัจจัยของ      เฮอร์ซเบอร์ก  จำแนกตามตำแหน่ง และขนาดของสถานศึกษา  กลุ่มตัวอย่างที่ใช้ในการทำวิจัยได้แก่ ผู้บริหารและครูในสถานศึกษาขั้นพื้นฐาน เขตพื้นที่การศึกษาชลบุรี เขต 2  จำนวน  433  คน  เครื่องมือที่ใช้ในการทำวิจัยเป็นแบบสอบถามมาตราส่วนประมาณค่า 5 ระดับ สถิติที่ใช้ในการวิเคราะห์ข้อมูล ได้แก่  ค่าร้อยละ  ค่าเฉลี่ย  ค่าเบี่ยงเบนมาตรฐาน  ค่า t ? test  ค่า F ? test และเปรียบเทียบรายคู่โดยวิธีของ scheffe/
	ผลการวิจัยพบว่า
	แรงจูงใจในการปฏิบัติงานของผู้บริหารสถานศึกษาขั้นพื้นฐาน เขตพื้นที่การศึกษาชลบุรี เขต 2  ในปัจจัยจูงใจและปัจจัยค้ำจุน อยู่ในระดับมากเมื่อพิจารณาเป็นรายด้านใน 2 ปัจจัย  พบว่า  อยู่ในระดับมากทุกด้าน  เรียงตามลำดับค่าเฉลี่ยจากมากไปหาน้อยในปัจจัยจูงใจ ได้แก่  ด้านความสำเร็จในการทำงาน ด้านความรับผิดชอบ ด้านการได้รับการยอมรับนับถือ ด้านลักษณะของงานที่ปฏิบัติ  และด้านความก้าวหน้าในตำแหน่งหน้าที่การงาน และเรียงตามลำดับค่าเฉลี่ยจากมากไปหาน้อยในปัจจัยค้ำจุน ได้แก่ ด้านความมั่นคงในการทำงาน ด้านความสัมพันธ์ระหว่างบุคคลในหน่วยงาน ด้านสภาพแวดล้อมในการทำงาน ด้านนโยบายและการบริหารและด้านรายได้
	การเปรียบเทียบแรงจูงใจในการปฏิบัติงานของผู้บริหารสถานศึกษาขั้นพื้นฐาน       เขตพื้นที่การศึกษาชลบุรี เขต 2   จำแนกตามตำแหน่ง  พบว่า  ปัจจัยจูงใจแตกต่างกันตาม  นัยสำคัญทางสถิติที่ .05  และเมื่อจำแนกตามขนาดของสถานศึกษา  พบว่า ปัจจัยจูงใจและปัจจัยค้ำจุนไม่แตกต่างกัน
