การวิจัยครั้งนี้มุ่งศึกษาความคิดเห็นของผู้บริหาร  และครูเกี่ยวกับแบบภาวะผู้นำของ
ผู้บริหารสถานศึกษาขั้นพื้นฐาน  จังหวัดฉะเชิงเทรา  ทั้ง  3  แบบ  คือ   1.  ผู้นำที่ยึดสถาบันเป็นหลัก  2.  ผู้นำที่ยึดบุคคลเป็นหลัก   3.  ผู้นำที่ยึดการประสานประโยชน์เป็นหลัก  
	ประชากรที่ใช้ในการวิจัย  ประกอบด้วยคน  2  กลุ่ม  คือผู้บริหารสถานศึกษา  175  คน  และครู  312  คน  ของสถานศึกษาขั้นพื้นฐาน
	เครื่องมือที่ใช้ในการวิจัย  เป็นแบบสอบถาม   2   ชุด  ที่มีลักษณะเช่นเดียวกัน  เป็นแบบตรวจสอบรายการ   และมาตราส่วนประมาณค่า  ข้อมูลที่ได้รับคืนมา  ได้วิเคราะห์โดยใช้สถิติเป็นค่าร้อยละ  ค่าเฉลี่ย   ความเบี่ยงเบนมาตรฐาน  และการทดสอบค่าที  (t-test)   
	ผลการวิจัยพบว่า   ความคิดเห็นของผู้บริหารและครูเกี่ยวกับแบบภาวะผู้นำของผู้บริหารทั้ง  3  แบบ  อยู่ในระดับมาก   
	เมื่อเปรียบเทียบความคิดเห็นของผู้บริหาร   และครู  พบว่า    แบบผู้นำที่ยึดสถาบัน   เป็นหลัก  และแบบผู้นำที่ยึดการประสานประโยชน์เป็นหลัก  แตกต่างกันอย่างมีนัยสำคัญทางสถิติ  (p  <  .05)  ส่วนแบบผู้นำที่ยึดบุคคลเป็นหลัก  แตกต่างกันอย่างไม่มีนัยสำคัญทางสถิติ  
