การวิจัยครั้งนี้มีวัตถุประสงค์  เพื่อศึกษาความสัมพันธ์พฤติกรรมผู้นำของผู้บริหารสถานศึกษากับความพึงพอใจในการทำงานของครูในสถานศึกษาขั้นพื้นฐาน
		กลุ่มตัวอย่างคือ  ครูในสถานศึกษาขั้นพื้นฐาน  จังหวัดฉะเชิงเทรา  จำนวน  
334	คน  การวิจัยครั้งนี้เป็นการวิจัยเชิงสำรวจ  เครื่องมือที่ใช้ในการวิจัย  เป็นแบบสอบถาม  
วิเคราะห์ข้อมูล  โดยใช้คะแนนเฉลี่ย  ความเบี่ยงเบนมาตรฐาน  และค่าสัมประสิทธิ์สหสัมพันธ์
		ผลการวิจัยพบว่า
1.	พฤติกรรมผู้นำของผู้บริหารสถานศึกษาขั้นพื้นฐาน  จังหวัดฉะเชิงเทรา
เป็นผู้นำแบบ  กิจสัมพันธ์สูงและมิตรสัมพันธ์สูง
		2.  ความพึงพอใจในการทำงานของครูในสถานศึกษาขั้นพื้นฐาน  จังหวัดฉะเชิงเทรา  โดยรวมและรายด้านอยู่ในระดับมาก
		3.  พฤติกรรมผู้นำของผู้บริหารสถานศึกษากับความสัมพันธ์กับความพึงพอใจในการทำงานของครูในสถานศึกษาขั้นพื้นฐาน  จังหวัดฉะเชิงเทรามีความสัมพันธ์เชิงบวก  และ
พฤติกรรมผู้นำแบบมิตรสัมพันธ์มีความสัมพันธ์กับความพึงพอใจในการทำงาน  สูงกว่าพฤติกรรมผู้นำแบบกิจสัมพันธ์  
