 	การวิจัยมีวัตถุประสงค์  เพื่อศึกษาความพึงพอใจของนักศึกษาที่มีต่อการสอนของครูศูนย์บริการการศึกษานอกโรงเรียนอำเภอเมืองชลบุรี  และเปรียบเทียบความพึงพอใจของนักศึกษาจำแนกตามเพศ  และอายุ  กลุ่มตัวอย่างที่ใช้ในการวิจัยในครั้งนี้  ได้แก่  นักศึกษาการศึกษานอกโรงเรียน ระดับมัธยมศึกษาตอนปลาย  จากศูนย์การเรียนชุมชน  13  แห่ง  ภาคเรียนที่ 2  ปีการศึกษา 2549  สังกัดศูนย์บริการการศึกษานอกโรงเรียนอำเภอเมืองชลบุรี  จังหวัดชลบุรี  จำนวน  225  คน  เครื่องมือที่ใช้ในการเก็บรวบรวมข้อมูลเป็นแบบสอบถามความพึงพอใจ  มาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูล  ได้แก่  ค่าร้อยละ  ค่าเฉลี่ย  ค่าเบี่ยงเบนมาตรฐาน  การทดสอบค่าที  (t-test) 
 	ผลการวิจัยพบว่า
	1.  นักศึกษา  มีความพึงพอใจต่อการสอนของครู  8  ขั้นตอน  ในภาพรวมอยู่ในระดับมาก   เมื่อพิจารณาเป็นรายด้าน  พบว่ามีความพึงพอใจในระดับมากทุกด้าน  โดยขั้นตอนที่นักศึกษามีความพึงพอใจลำดับที่ 1  คือ   ขั้นตอนที่  7  สืบสานรายคน  รองลงมาคือ  ขั้นตอนที่ 8  สรุปผล กศน.   และขั้นตอนที่  6  มากมีวิชาการ  ตามลำดับ  ส่วนขั้นตอนที่นักศึกษามีความพึงพอใจลำดับสุดท้ายคือขั้นตอนที่  3  ด้านรายบุคคล  
    2.  ผลการวิเคราะห์ข้อมูลเปรียบเทียบความแตกต่างของความพึงพอใจของนักศึกษาการศึกษานอกโรงเรียนที่มีต่อการสอนของครู  8  ขั้นตอน  จำแนกตามเพศ  และอายุ  พบว่า  
ความพึงพอใจในภาพรวมมีความแตกต่างกันอย่างมีนัยสำคัญทางสถิติที่ระดับ .05  สอดคล้องกับสมมุติฐานที่ตั้งไว้   
