การวิจัยครั้งนี้เป็นการศึกษาความพึงพอใจของครูที่มีต่อการบริหารงานของผู้บริหาร
สถานศึกษาสหวิทยาเขตไผ่อิรุณพัฒนา  สังกัดสำนักงานเขตพื้นที่การศึกษาชลบุรี เขต 1  
จำนวน 4  ด้าน คือ  การบริหารวิชาการ  การบริหารงบประมาณ  การบริหารงานบุคคล และ
การบริหารทั่วไป  ประชากร  ได้แก่  ข้าราชการครูในสหวิทยาเขตไผ่อิรุณพัฒนา  สังกัดสำนักงานเขตพื้นที่การศึกษาชลบุรี เขต 1  จำนวน  13  โรงเรียน 140  คน  เครื่องมือที่ใช้ คือ แบบสอบถามมาตราส่วนประมาณค่า  5 ระดับ  สถิติที่ใช้  ได้แก่  ค่าความถี่  ค่าร้อยละ  ค่าเฉลี่ย (m)  และ
ค่าเบี่ยงเบนมาตรฐาน  (s)
	ผลการวิจัยพบว่า ความพึงพอใจของครูที่มีต่อการบริหารงานของผู้บริหารสถานศึกษา  
สหวิทยาเขตไผ่อิรุณพัฒนา  สังกัดสำนักงานเขตพื้นที่การศึกษาชลบุรี เขต 1  ในภาพรวม  4  ด้าน  อยู่ในระดับมาก  เมื่อพิจารณาเป็นรายด้านพบว่า ทุกด้านอยู่ในระดับมาก  เรียงลำดับ ดังนี้  
ด้านบริหารงานบุคคล  ด้านบริหารงบประมาณ  ด้านบริหารทั่วไป  และด้านบริหารวิชาการ
