การวิจัยครั้งนี้มีวัตถุประสงค์เพื่อศึกษาปัจจัยการบริหารที่ส่งผลต่อการดำเนินการพัฒนาหลักสูตรสถานศึกษาและศึกษาความสัมพันธ์ระหว่างปัจจัยการบริหารกับการดำเนินการพัฒนาหลักสูตรสถานศึกษาเพื่อสร้างสมการพยากรณ์ปัจจัยการบริหารที่ส่งผลต่อการดำเนินการพัฒนาหลักสูตรสถานศึกษาของสถานศึกษาขั้นพื้นฐานสังกัดสำนักงานเขตพื้นที่การศึกษาชลบุรี เขต 3 กลุ่มตัวอย่างของการวิจัย คือผู้บริหารสถานศึกษาและครูวิชาการหรือครูผู้สอนในสถานศึกษาขั้นพื้นฐาน สังกัดสำนักงานเขตพื้นที่การศึกษาชลบุรีเขต 3 จำนวน 192 คน ซึ่งได้มาจากการเลือกแบบเจาะจง เครื่องมือที่ใช้เป็นแบบสอบถามมาตราส่วนประมาณค่า 5 ระดับสถิติที่ใช้ในการวิเคราะห์ข้อมูล ได้แก่ค่าร้อยละ ค่าเฉลี่ย ค่าส่วนเบี่ยงเบนมาตรฐาน และการวิเคราะห์การถดถอยพหุคูณแบบการนำตัวแปรอิสระทั้งหมดมาสร้างเป็นสมการถดถอยผลการวิจัยพบว่า ปัจจัยการบริหารโดยภาพรวมอยู่ในระดับปานกลาง เมื่อพิจารณารายด้านพบว่าด้านนโยบายการบริหารและการปฏิบัติกับด้านสภาพแวดล้อมอยู่ในระดับมาก ส่วนด้านบุคคลและด้านสิ่งอำนวยความสะดวก อยู่ในระดับปานกลาง สำหรับการดำเนินการพัฒนาหลักสูตรสถานศึกษาพบว่าโดยภาพรวมอยู่ในระดับมาก เมื่อพิจารณารายด้านพบว่า ด้านกำหนดความต้องการจำเป็นของท้องถิ่น ด้านการกำหนดมาตรฐานการเรียนรู้และผลการเรียนรู้ที่คาดหวัง ด้านการจัดทำคำอธิบายรายวิชาหรือเนื้อหาหรือกิจกรรมและด้านการจัดทำแผนการจัดการเรียนรู้ คู่มือครูและสื่อมีการดำเนินการพัฒนาหลักสูตรสถานศึกษาอยู่ในระดับมากตามลำดับ ส่วนด้านการปรับปรุงแก้ไขและพัฒนาหลักสูตร กับด้านการศึกษาวิเคราะห์และจัดทำข้อมูลพื้นฐานอยู่ในระดับปานกลาง สำหรับปัจจัยการบริหารที่ส่งผลต่อการดำเนินการพัฒนาหลักสูตรสถานศึกษาคือปัจจัยด้านนโยบายการบริหารและการปฏิบัติกับปัจจัยด้านบุคคล สามารถเขียนเป็นสมการพยากรณ์ในรูปของคะแนนมาตรฐานได้ดังนี้   ZYtot = .261Z X 1 + .501Z X 4