            การวิจัยความสัมพันธ์ระหว่างบทบาทของผู้บริหารสถานศึกษากับการดำเนินการประกันคุณภาพภายในสถานศึกษา สังกัดสำนักงานเขตพื้นที่การศึกษาประถมศึกษาชลบุรี เขต 2 มีวัตถุประสงค์เพื่อศึกษาบทบาทของผู้บริหารสถานศึกษา การดำเนินการประกันคุณภาพภายในสถานศึกษา และความสัมพันธ์ระหว่างบทบาทของผู้บริหารสถานศึกษากับการดำเนินการประกันคุณภาพภายในสถานศึกษา กลุ่มตัวอย่าง ได้แก่ ผู้บริหารสถานศึกษา จำนวน 113 คน และครู จำนวน 300    คน สังกัดสำนักงานเขตพื้นที่การศึกษาประถมศึกษาชลบุรี เขต 2  เครื่องมือที่ใช้ในการวิจัย เป็นแบบสอบถามมาตราส่วนประมาณค่า 5 ระดับ   สถิติที่ใช้ได้แก่ ค่าเฉลี่ย ความเบี่ยงเบนมาตรฐาน และค่าสัมประสิทธิ์สหสัมพันธ์ แบบเพียร์สัน 
         	ผลการวิจัยพบว่า
	1.  บทบาทของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาชลบุรี เขต 2 โดยรวมมีค่าเฉลี่ยการปฏิบัติอยู่ในระดับมาก เรียงตามลำดับ คือ ด้านการตัดสินใจ ด้านความสัมพันธ์ระหว่างบุคคล และด้านสารสนเทศ 
	2.  การดำเนินการประกันคุณภาพภายในสถานศึกษา  สังกัดสำนักงานเขตพื้นที่การศึกษาประถมศึกษาชลบุรี  เขต 2 โดยรวมมีค่าเฉลี่ยการปฏิบัติอยู่ในระดับมาก เรียงตามลำดับ  คือ  การดำเนินงานตามแผนพัฒนาคุณภาพการศึกษา การประเมินคุณภาพตามมาตรฐานการศึกษา การรายงานคุณภาพการศึกษาประจำปี การติดตามตรวจสอบคุณภาพการศึกษา การพัฒนาคุณภาพการศึกษาอย่างต่อเนื่อง        การจัดทำแผนพัฒนาคุณภาพการศึกษา การจัดระบบบริหารและสารสนเทศ และการกำหนดมาตรฐานการศึกษา
	3.  ความสัมพันธ์ระหว่างบทบาทของผู้บริหารกับการดำเนินการประกันคุณภาพภายในสถานศึกษา สังกัดสำนักงานเขตพื้นที่การศึกษาประถมศึกษาชลบุรี เขต 2 มีความสัมพันธ์กันทางบวก ในระดับสูงมาก อย่างมีนัยสำคัญทางสถิติที่ระดับ .05
