  การวิจัยครั้งนี้มีวัตถุประสงค์เพื่อศึกษา และเปรียบเทียบการบริหารงานบุคคลในกลุ่มโรงเรียนคาทอลิก สังกัดสังฆมณฑลจันทบุรี จำแนกตามตำแหน่ง และประสบการณ์  กลุ่มตัวอย่างในการวิจัย   ได้แก่   ผู้บริหาร  จำนวน  93  คน  และครู  จำนวน  279  คน    แบบสอบถามที่ใช้แบ่งออกเป็น   5  ประเด็น    ตามกรอบการบริหารงานบุคคล  5  ด้าน    คือ    (1) ด้านการวางแผนอัตรากำลังและการกำหนดตำแหน่ง (2) ด้านการสรรหาและการบรรจุแต่งตั้ง  (3) ด้านการพัฒนาและธำรงรักษาบุคลากร  (4) ด้านวินัยและการรักษาวินัย   (5) ด้านการเลิกจ้าง  เครื่องมือที่ใช้ในการศึกษาค้นคว้า  เป็นแบบสอบถามมาตราส่วนประมาณค่า 5 ระดับ  ซึ่งมีค่าความเชื่อมั่น .97 สถิติที่ใช้ในการวิเคราะห์ข้อมูล ได้แก่ ร้อยละ ค่าเฉลี่ย ค่าเบี่ยงเบนมาตรฐาน  และสถิติทดสอบที (t ? test)
	    ผลการวิจัยพบว่า
1.	การบริหารงานบุคคลในกลุ่มโรงเรียนคาทอลิก  สังกัดสังฆมณฑลจันทบุรี  ตามความคิดเห็นของผู้บริหารและครูอยู่ในระดับมาก
2.	การบริหารงานบุคคลในกลุ่มโรงเรียนคาทอลิก สังกัดสังฆมณฑลจันทบุรี ตามความคิดเห็นของผู้บริหารและครูโดยรวม  แตกต่างกันอย่างมีนัยสำคัญทางสถิติที่ระดับ .05   
3.	การบริหารงานบุคคลในกลุ่มโรงเรียนคาทอลิก สังกัดสังฆมณฑลจันทบุรี ตามความคิดเห็นของผู้บริหารและครูที่มีประสบการณ์ต่างกันโดยรวม แตกต่างกันอย่างมีนัยสำคัญทางสถิติที่ระดับ .05 
