การวิจัยครั้งนี้มีวัตถุประสงค์  เพื่อศึกษาปัญหาการพัฒนาหลักสูตรสถานศึกษา  โรงเรียนเอกชนประเภทสามัญศึกษา    สำนักงานเขตพื้นที่การศึกษาชลบุรี  เขต  3  กลุ่มตัวอย่างที่ใช้ในการวิจัยครั้งนี้  คือผู้บริหารโรงเรียน  และครูวิชาการ  โรงเรียนเอกชนประเภทสามัญศึกษา  สำนักงานเขตพื้นที่การศึกษาชลบุรี  เขต  3  จำนวน  33  โรงเรียน  กลุ่มตัวอย่างที่ใช้ในการศึกษาครั้งนี้รวม  290  คน  เครื่องมือที่ใช้ในการวิจัย  เป็นแบบสอบถามที่ผู้วิจัยสร้างขึ้น  โดยได้รับแบบสอบถามคืน  จำนวน  290  ฉบับ  คิดเป็นร้อยละ100  และสถิติที่ใช้ในการวิเคราะห์ข้อมูล  ได้แก่  ค่าเฉลี่ย  ค่าเบี่ยงเบนมาตรฐาน  การทดสอบค่าที  (t-test)  การวิเคราะห์ความแปรปรวนทางเดียว  F-test  และกรณีที่พบความแตกต่างระหว่างกลุ่มใช้การทดสอบรายคู่ด้วยวิธีของ  Sheffe?s 
	ผลการวิจัยพบว่า  
	1.  ปัญหาการพัฒนาหลักสูตรสถานศึกษา  โรงเรียนเอกชนประเภทสามัญศึกษา  สำนักงานเขตพื้นที่การศึกษาชลบุรี  เขต  3  โดยรวมและรายด้านอยู่ในระดับปานกลาง  
	2.  ผู้บริหารโรงเรียนและครูวิชาการ  มีปัญหาการพัฒนาหลักสูตรสถานศึกษาแตกต่างกันอย่างไม่มีนัยสำคัญทางสถิติ  
	3.  โรงเรียนขนาดใหญ่  ขนาดกลางและขนาดเล็ก  มีปัญหาการพัฒนาหลักสูตรสถานศึกษาแตกต่างกันอย่างมีนัยสำคัญทางสถิติที่  .05
