การวิจัยครั้งนี้มีวัตถุประสงค์เพื่อศึกษาและเปรียบเทียบการนิเทศภายในของผู้บริหารสถานศึกษาขั้นพื้นฐาน  เพื่อพัฒนาโรงเรียนทั้งระบบ  สังกัดสำนักงานเขตพื้นที่การศึกษาฉะเชิงเทรา เขต 2  จำนวน 7  ด้าน จำแนกตามตำแหน่ง  ประสบการณ์ในการทำงาน  และวุฒิการศึกษา  กลุ่มตัวอย่างที่ใช้ในการศึกษา  ได้แก่  ผู้บริหารและครูในสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต  2  จำนวน  440  คน  เครื่องมือที่ใช้ในการเก็บรวบรวมข้อมูลเป็นแบบสอบถามมาตราส่วนประมาณค่า  (Rating  Scale)  5  ระดับ  สถิติที่ใช้ในการวิเคราะห์ข้อมูลได้แก่  ค่าร้อยละ  คะแนนเฉลี่ย  ความเบี่ยงเบนมาตรฐาน  การทดสอบค่าที  
ผลการวิจัยสรุปได้ดังนี้
1. การนิเทศภายในของผู้บริหารสถานศึกษาขั้นพื้นฐานเพื่อพัฒนาโรงเรียนทั้งระบบสังกัดสำนักงานเขตพื้นที่การศึกษาฉะเชิงเทรา เขต 2 โดยรวมอยู่ในระดับมากเมื่อพิจารณาเป็นรายด้าน             พบว่า  ทุกด้านอยู่ในระดับมาก  
2.  เปรียบเทียบการนิเทศภายในของผู้บริหารสถานศึกษาขั้นพื้นฐานเพื่อพัฒนาโรงเรียนทั้งระบบ  สังกัดสำนักงานเขตพื้นที่การศึกษาฉะเชิงเทราเขต 2 จำแนกตามตำแหน่งและวุฒิการศึกษา แตกต่างกันอย่างมีนัยสำคัญที่ .05  
3.  เปรียบเทียบการนิเทศภายในของผู้บริหารสถานศึกษาขั้นพื้นฐานเพื่อพัฒนาโรงเรียนทั้งระบบ   สังกัดสำนักงานเขตพื้นที่การศึกษาฉะเชิงเทราเขต 2  จำแนกตามประสบการณ์ในการทำงาน แตกต่างกันอย่างไม่มีนัยสำคัญทางสถิติที่ระดับ.05            
