การวิจัยครั้งนี้มีวัตถุประสงค์เพื่อศึกษาพฤติกรรมผู้นำโรงเรียนเอกชนระดับก่อนประถมศึกษาสังกัดอัครสังฆมณฑลกรุงเทพมหานคร ที่ส่งผลต่อประสิทธิผลของโรงเรียนเอกชนระดับก่อนประถมศึกษาสังกัดอัครสังฆมณฑลกรุงเทพมหานคร กลุ่มประชากรที่ใช้ในการศึกษาครั้งนี้ ได้แก่ ผู้บริหาร และครูผู้สอน ของโรงเรียนเอกชนระดับก่อนประถมศึกษาสังกัดอัครสังฆมณฑลกรุงเทพมหานคร จำนวนทั้งสิ้น 369 คน เครื่องมือที่ใช้ในการวิจัยเป็นแบบสอบถามแบบมาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูล ได้แก่ ร้อยละ ค่าคะแนนเฉลี่ย ( ) ค่าส่วนเบี่ยงเบนมาตรฐาน (S.D.) และการวิเคราะห์ถดถอยเชิงพหุคูณ (Multiple Regression) 
	ผลการศึกษาพบว่า 1) พฤติกรรมผู้นำในภาพรวม อยู่ในระดับมาก และเมื่อพิจารณารายด้าน พบว่าพฤติกรรมผู้นำแบบมุ่งสัมพันธ์มีค่าเฉลี่ยมากที่สุดในเรื่องผู้บริหารพยายามให้คณะครูมีความสุขในการปฏิบัติงาน ด้านพฤติกรรมแบบมุ่งงาน พบว่า มีค่าเฉลี่ยมากที่สุดในเรื่อง ผู้บริหารมีการปรับปรุงการทำงานเพื่อให้งานมีประสิทธิภาพ 2) ประสิทธิผลของโรงเรียนเอกชน พบว่า โดยภาพรวม อยู่ในระดับมาก เมื่อเรียงลำดับจากค่าเฉลี่ยมากที่สุดไปน้อยที่สุดคือ ลำดับที่ 1 ด้านความสามารถในการปรับตัว ลำดับที่ 2 ด้านความสามัคคีของครู และลำดับที่ 3 ด้านผลสัมฤทธิ์ทางการเรียน 3) พฤติกรรมผู้นำแบบมุ่งสัมพันธ์และพฤติกรรมผู้นำแบบมุ่งงานส่งผลต่อประสิทธิผลของโรงเรียนเอกชนระดับก่อนประถมศึกษาสังกัดอัครสังฆมณทลกรุงเทพมหานครอย่างมีนัยสำคัญทางสถิติที่ระดับ 0.05 
