การวิจัยครั้งนี้มีวัตถุประสงค์  เพื่อศึกษาบรรยากาศองค์การของโรงเรียนเอกชนในจังหวัดชลบุรี จำนวน 8 ด้าน ตามความคิดเห็นของผู้บริหารและครู  และเพื่อเปรียบเทียบบรรยากาศองค์การของโรงเรียนเอกชนในจังหวัดชลบุรี  8  ด้าน  ตามความคิดเห็นของผู้บริหารและครู จำแนกตาม ตำแหน่ง  และขนาดของโรงเรียน  
กลุ่มตัวอย่างที่ใช้ในการวิจัยครั้งนี้คือ  ผู้บริหารและครูของโรงเรียนเอกชนในจังหวัดชลบุรี เครื่องมือที่ใช้ในการวิจัยเป็นแบบสอบถาม มาตราส่วนประมาณค่า  4  ระดับ สถิติที่ใช้ในการวิเคราะห์ข้อมูล ได้แก่  ความถี่  ค่าร้อยละ  ค่าเฉลี่ย  ค่าเบี่ยงเบนมาตรฐาน และค่าทดสอบที
ผลการวิจัยสรุปได้ดังนี้
1.  ความคิดเห็นของผู้บริหารและครูของโรงเรียนเอกชนต่อบรรยากาศองค์การของโรงเรียนเอกชนในจังหวัดชลบุรี  ในภาพรวมอยู่ในระดับปรากฏนานๆ ครั้ง  เมื่อพิจารณารายด้านพบว่า ปรากฏบ่อยครั้ง  5  ด้านคือ  ขาดความสามัคคี  ห่างเหิน  ขวัญ  กรุณาปรานี  เป็นแบบอย่าง  ปรากฏนานๆ ครั้ง 3 ด้าน อุปสรรค  มิติสัมพันธ์  มุ่งผลงาน 
2.  เปรียบเทียบบรรยากาศองค์การของโรงเรียนเอกชนในจังหวัดชลบุรี ตามความคิดเห็นของผู้บริหารและครู ในภาพรวมแตกต่างกัน  เมื่อพิจารณาเป็นรายด้านพบว่า แตกต่างกัน 5  ด้าน อีก  3  ด้าน ไม่แตกต่างกัน  จำแนกตามขนาดของโรงเรียนในภาพรวมแตกต่างกัน  เมื่อพิจารณาเป็นรายด้าน  พบว่า  แตกต่างกัน  5  ด้าน ไม่แตกต่างกัน  3  ด้าน
