การวิจัยครั้งนี้มีวัตถุประสงค์เพื่อศึกษาและเปรียบเทียบความพึงพอใจของผู้ปกครองนักเรียนที่มีต่อการสร้างความสัมพันธ์ระหว่างโรงเรียนกับชุมชนของโรงเรียนวัดหนองแช่แว่น  สังกัดสำนักงานเขตพื้นที่การศึกษาชลบุรี เขต 2  จำนวน 5 ด้าน จำแนกตามอาชีพ กลุ่มตัวอย่างที่ใช้ในการศึกษา ได้แก่ ผู้ปกครองนักเรียน จำนวน 97 คน เครื่องมือที่ใช้ในการเก็บรวบรวมข้อมูลเป็นแบบสอบถามมาตราส่วนประมาณค่า  5 ระดับ  สถิติที่ใช้ในการวิเคราะห์ข้อมูลได้แก่ ค่าร้อยละ คะแนนเฉลี่ย  ความเบี่ยงเบนมาตรฐาน  และการทดสอบค่าที  
	ผลการวิจัยสรุปได้ดังนี้
	1.  ความพึงพอใจของผู้ปกครองนักเรียนที่มีต่อการสร้างความสัมพันธ์ระหว่างโรงเรียนกับชุมชนของโรงเรียนวัดหนองแช่แว่น  สังกัดสำนักงานเขตพื้นที่การศึกษาชลบุรี  เขต 2 โดยรวมอยู่ในระดับมาก  เมื่อพิจารณาเป็นรายด้าน พบว่า  ทุกด้านอยู่ในระดับมาก  
	2.  การเปรียบเทียบความพึงพอใจของผู้ปกครองนักเรียนที่มีต่อการสร้างความสัมพันธ์ระหว่างโรงเรียนกับชุมชนของโรงเรียนวัดหนองแช่แว่น  สังกัดสำนักงานเขตพื้นที่การศึกษาชลบุรี  เขต 2  จำแนกตามอาชีพ โดยรวมและรายด้านไม่แตกต่างกันอย่างมีนัยสำคัญทางสถิติที่ระดับ  .05
