การวิจัยครั้งนี้มีวัตถุประสงค์เพื่อ 1) ศึกษาผลของการจัดการเรียนรู้แบบเน้นงานปฏิบัติ
ที่มีต่อความสามารถในการเขียนภาษาอังกฤษของนักเรียนชั้นมัธยมศึกษาปีที่ 2 โรงเรียนสุตะบำรุงพิทยาคาร จังหวัดฉะเชิงเทรา 2) ศึกษาความพึงพอใจของนักเรียนที่มีต่อการจัดการเรียนรู้แบบ
เน้นงานปฏิบัติ กลุ่มตัวอย่างที่ใช้ในการวิจัยคือนักเรียน จำนวน 25 คน ที่เรียนในภาคเรียนที่ 2 
ปีการศึกษา 2553 เครื่องมือที่ใช้ในการวิจัยคือแผนการจัดการเรียนรู้แบบเน้นงานปฏิบัติ แบบทดสอบความสามารถในการเขียนภาษาอังกฤษก่อนและหลังเรียน แบบประเมินผลงานเขียน และแบบสอบถามความพึงพอใจ สถิติที่ใช้คือค่าเฉลี่ย ค่าเบี่ยงเบนมาตรฐาน ร้อยละ และ
การทดสอบค่า t-test 
	ผลการวิจัยพบว่า 1) คะแนนความสามารถในการเขียนภาษาอังกฤษหลังได้รับการสอนแบบเน้นงานปฏิบัติสูงกว่าก่อนเรียนอย่างมีนัยสำคัญทางสถิติที่ระดับ .05 และมีคะแนนเฉลี่ยร้อยละ 84.75  2) นักเรียนมีความพึงพอใจต่อการจัดการเรียนรู้แบบเน้นงานปฏิบัติในระดับมากที่สุด  
