การวิจัยครั้งนี้มีวัตถุประสงค์เพื่อศึกษาและเปรียบเทียบการนำวงจรเดมมิ่งมาใช้ในการปฏิบัติงานของผู้บริหารสถานศึกษา สังกัดสำนักงานเขตพื้นที่การศึกษาชลบุรีเขต 1  จำนวน  4  ด้าน จำแนกตามตำแหน่ง  และขนาดโรงเรียน  กลุ่มตัวอย่างที่ใช้ในการศึกษา  ได้แก่  ผู้บริหารและครูในสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรีเขต 1  จำนวน  290  คน  เครื่องมือที่ใช้ในการเก็บรวบรวมข้อมูลเป็นแบบสอบถามมาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูลได้แก่ ค่าร้อยละ  คะแนนเฉลี่ย  ความเบี่ยงเบนมาตรฐาน  การทดสอบค่าที  การทดสอบความแปรปรวนแบบทางเดียว  ผลการวิจัยสรุปได้ดังนี้
	1.  ผู้บริหารสถานศึกษาใช้วงจรเดมมิ่งกับการปฏิบัติงาน  สังกัดสำนักงานเขตพื้นที่การศึกษาชลบุรีเขต 1  ในภาพรวมและรายด้านอยู่ในระดับมาก  โดยด้านการปฏิบัติตามแผนดำเนินงานสูงสุด  รองลงมาการตรวจสอบติดตาม การวางแผน  และการแก้ไขปรับปรุง เป็นอันดับสุดท้าย
		2.  เปรียบเทียบความคิดเห็นของผู้บริหารและครูต่อการนำวงจรเดมมิ่งมาปฏิบัติงานในสถานศึกษา สังกัดสำนักงานเขตพื้นที่การศึกษาชลบุรี เขต 1 พบว่า  โดยรวมและรายด้าน  แตกต่างกันอย่างไม่มีนัยสำคัญทางสถิติที่ระดับ .05
  		3.   เปรียบเทียบความคิดเห็นของผู้บริหารและครูต่อการนำวงจรเดมมิ่งมาปฏิบัติงานในสถานศึกษา สังกัดสำนักงานเขตพื้นที่การศึกษาชลบุรี เขต 1  จำแนกตามขนาดโรงเรียน  โดยรวมและรายด้าน แตกต่างกันอย่างมีนัยสำคัญทางสถิติที่ระดับ  .05  
