การวิจัยครั้งนี้มีวัตถุประสงค์ เพื่อ   1)  ศึกษาพฤติกรรมตามแนวทฤษฎีพหุปัญญาของเด็กปฐมวัยที่ได้รับการจัดประสบการณ์การเรียนรู้  2)  เปรียบเทียบคะแนนเฉลี่ยพฤติกรรมตามแนวทฤษฎีพหุปัญญาของเด็กปฐมวัยที่ได้รับการจัดประสบการณ์การเรียนรู้ก่อนการทดลอง และหลังการทดลอง
กลุ่มตัวอย่าง ได้แก่ เด็กปฐมวัยชั้นปีที่  2  ที่กำลังศึกษาอยู่ในภาคเรียนที่ 2   ปีการศึกษา 2553  ศูนย์พัฒนาเด็กก่อนวัยเรียนอันนูรอยน์  เขตมีนบุรี  กรุงเทพมหานคร  จำนวน  30  คน  เครื่องมือที่ใช้ในการวิจัย  คือ  แผนการจัดประสบการณ์การเรียนรู้ และแบบบันทึกการสังเกตพฤติกรรมความสามารถทางพหุปัญญา 8  ด้าน   สถิติที่ใช้วิเคราะห์ข้อมูลคือ ค่าเฉลี่ย  ค่าเบี่ยงเบนมาตรฐาน และทดสอบค่าที ( t-test)
ผลการวิจัยพบว่า
1)  เมื่อศึกษาพฤติกรรมตามแนวทฤษฎีพหุปัญญาของเด็กปฐมวัยที่ได้รับการจัดประสบการณ์การเรียนรู้ หลังการทดลองสูงกว่าก่อนการทดลองในทุกด้านอย่างมีนัยสำคัญทางสถิติที่ระดับ .05     
2)  เมื่อเปรียบเทียบคะแนนเฉลี่ยพฤติกรรมตามแนวทฤษฎีพหุปัญญาของเด็กปฐมวัยที่ได้รับการจัดประสบการณ์การเรียนรู้หลังการทดลองสูงกว่าก่อนการทดลองในทุกด้านอย่างมีนัยสำคัญทางสถิติที่ระดับ .05
  
