	การวิจัยครั้งนี้มีวัตถุประสงค์เพื่อศึกษาและเปรียบเทียบปัญหาการดำเนินงานการประกันคุณภาพภายในของสถานศึกษาขั้นพื้นฐานสังกัดสำนักงานเขตพื้นที่การศึกษาชลบุรี  เขต  3  จำนวน  3  ด้าน คือ  ด้านการเตรียมการ  ด้านการดำเนินการ ด้านการรายงานผล  จำแนกตามตำแหน่ง และขนาดของสถานศึกษา
               	กลุ่มตัวอย่างที่ใช้ในการวิจัยครั้งนี้  คือ  ผู้บริหารและครูในสถานศึกษา สังกัดสำนักงานเขตพื้นที่การศึกษาชลบุรี เขต 3  จำนวน  407  คน  เครื่องมือที่ใช้ในการวิจัยเป็นแบบสอบถาม  แบบมาตราส่วนประมาณค่า 5 ระดับ  สถิติที่ใช้ในการวิเคราะห์ข้อมูลได้แก่ ความถี่ และค่าร้อยละ  ค่าเฉลี่ย  ค่าเบี่ยงเบนมาตรฐาน  และค่าสถิติที 
	ผลการวิจัย สรุปได้ดังนี้  ผู้บริหารและครู มีความคิดเห็นเกี่ยวกับปัญหาการดำเนินงานการประกันคุณภาพภายในของสถานศึกษาขั้นพื้นฐาน ในภาพรวมทั้ง 3  ด้านอยู่ในระดับปานกลาง  เมื่อพิจารณาเป็นรายด้านพบว่า อยู่ในระดับปานกลางทุกด้าน โดยด้านการเตรียมการมีค่าเฉลี่ยมากที่สุด และด้านการรายงานผลมีค่าเฉลี่ยน้อยที่สุด  
	 เปรียบเทียบความคิดเห็นของผู้บริหารและครู เกี่ยวกับปัญหาการดำเนินงานการประกันคุณภาพภายในของสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต 3  พบว่าในภาพรวมและรายด้าน ทั้ง  3  ด้าน ไม่แตกต่างกัน  เมื่อจำแนกตามขนาดสถานศึกษา พบว่า ในภาพรวม 3  ด้าน ไม่แตกต่างกัน  เมื่อพิจารณาเป็นรายด้านพบว่าแตกต่างกันเพียงด้านเดียว คือ ด้านการเตรียมการ
