
	การวิจัยครั้งนี้มีวัตถุประสงค์เพื่อศึกษาทักษะการบริหารของผู้บริหารสถานศึกษา  เขตคุณภาพการศึกษาสนามชัยเขต  จังหวัดฉะเชิงเทรา  ตามความคิดเห็นของผู้บริหารและครู  จำนวน  3  ด้าน  คือ  ทักษะด้านเทคนิควิธี  ทักษะด้านมนุษย์  และทักษะด้านความคิดรวบยอด  
กลุ่มตัวอย่างที่ใช้ในการวิจัย  คือ  ผู้บริหารและครู  เขตคุณภาพการศึกษาสนามชัยเขต จังหวัดฉะเชิงเทรา  ผู้บริหาร  จำนวน  49  คน  ครู  จำนวน  191  คน  รวมทั้งสิ้น  240  คน  เครื่องมือที่ใช้ในการวิจัยเป็นแบบสอบถามมาตราส่วนประมาณค่า  สถิติที่ใช้ในการวิเคราะห์ข้อมูล ได้แก่  ค่าร้อยละ  ค่าเฉลี่ย   และความเบี่ยงเบนมาตรฐาน    
	ผลการวิจัยสรุปได้ดังนี้
	1.  ทักษะการบริหารของผู้บริหารสถานศึกษาเขตคุณภาพการศึกษาสนามชัยเขต
จังหวัดฉะเชิงเทรา  ตามความคิดเห็นของผู้บริหารและครู  ในภาพรวม  อยู่ในระดับมาก  เมื่อพิจารณาเป็นรายด้าน  อยู่ในระดับมากทุกด้าน  
	2.  ทักษะการบริหารของผู้บริหารสถานศึกษาเขตคุณภาพการศึกษาสนามชัยเขต
จังหวัดฉะเชิงเทรา  ตามความคิดเห็นของผู้บริหาร  ในภาพรวม  อยู่ในระดับมาก  เมื่อพิจารณาเป็นรายด้าน   อยู่ในระดับมากทุกด้าน 
	3.  ทักษะการบริหารของผู้บริหารสถานศึกษาเขตคุณภาพการศึกษาสนามชัยเขต
จังหวัดฉะเชิงเทรา  ตามความคิดเห็นของครู  ในภาพรวม  อยู่ในระดับมาก  เมื่อพิจารณาเป็นรายด้าน  อยู่ในระดับมากทุกด้าน 
