การวิจัยครั้งนี้มีจุดมุ่งหมาย  เพื่อสร้างและหาประสิทธิภาพหนังสือส่งเสริมการอ่าน ชุดมาตราตัวสะกดไทยสำหรับนักเรียนชั้นประถมศึกษาปีที่  2  ตามเกณฑ์  80/80  และเพื่อเปรียบเทียบผลสัมฤทธิ์ทางการเรียน  กลุ่มสาระการเรียนรู้ภาษาไทย  ของนักเรียนชั้นประถมศึกษาปีที่  2   ก่อนเรียนและหลังการเรียนโดยใช้หนังสือส่งเสริมการอ่าน  ชุด  มาตราตัวสะกดไทย   กลุ่มตัวอย่างที่ใช้ในการวิจัยครั้งนี้  เป็นนักเรียนชั้นประถมศึกษาปีที่  2  ซึ่งกำลังเรียนอยู่ในภาคเรียนที่ 2  ปีการศึกษา  2550  โรงเรียนสุเหร่าปากคลอง  20   อำเภอบางน้ำเปรี้ยว  จังหวัดฉะเชิงเทรา  จำนวน  15  คน   โดยการเลือกแบบเจาะจง  เครื่องมือที่ใช้  ในการวิจัยได้แก่   หนังสือส่งเสริมการอ่าน  ชุด  มาตราตัวสะกดไทย  จำนวน 9 เล่ม  แบบทดสอบวัดผลสัมฤทธิ์ทางการเรียน  แบบประเมินคุณภาพหนังสือส่งเสริม    การอ่านของผู้เชี่ยวชาญ   สถิติที่ใช้ในการวิจัยได้แก่  ค่าร้อยละ  ค่าเฉลี่ย            ค่าเบี่ยงเบนมาตรฐาน  และวิเคราะห์ข้อมูลโดยการทดสอบค่าสถิติ t-test  
                 ผลการวิจัยพบว่าหนังสือส่งเสริมการอ่าน  ชุด  มาตราตัวสะกดไทย  มีผลการประเมินคุณภาพหนังสือส่งเสริมการอ่าน  อยู่ในระดับดีมาก  (มีค่าเฉลี่ยรวม   เท่ากับ  4.80)  และมีประสิทธิภาพตามเกณฑ์ 80.89/84.89 สูงกว่าเกณฑ์มาตรฐานที่กำหนดไว้  80/80   และผลสัมฤทธิ์ทางการเรียน  กลุ่มสาระการเรียนรู้ภาษาไทย  ของนักเรียนชั้นประถมศึกษาปีที่  2  โดยใช้หนังสือส่งเสริมการอ่าน  ชุด  มาตราตัวสะกดไทย    สูงกว่าก่อนเรียนอย่างมีนัยสำคัญทางสถิติที่ระดับ .01
