 การวิจัยครั้งนี้มีวัตถุประสงค์เพื่อศึกษาการปฏิบัติงานตามเกณฑ์มาตรฐานวิชาชีพครู   ระดับการศึกษาขั้นพื้นฐาน  จังหวัดฉะเชิงเทรา  ตามความคิดเห็นของผู้บริหาร จำนวน 74  คน 
และครู -อาจารย์  จำนวน  254 คน ใน 12  มาตรฐาน  และเปรียบเทียบการปฏิบัติงานตามเกณฑ์
มาตรฐานวิชาชีพครู  การศึกษาขั้นพื้นฐาน  จังหวัดฉะเชิงเทรา  จำแนกตามสถานภาพ  ประสบ-การณ์การปฏิบัติงาน  และขนาดโรงเรียน   เครื่องมือที่ใช้ในการวิจัยเป็นแบบสอบถามแบบ
ตรวจสอบรายการ  และแบบสอบถามแบบมาตราส่วนประเมินค่า 5 ระดับ ตามแบบของลิเคิร์ท (Likert)  และวิเคราะห์ข้อมูลโดยใช้โปรแกรมสำเร็จรูป  สถิติที่ใช้ได้แก่  ค่าเฉลี่ย ( )  ค่าเบี่ยงเบน-มาตรฐาน ( SD )  การทดสอบค่าเฉลี่ย  t - test  การวิเคราะห์ความแปรปรวนทางเดียว (One way analysis of varience)  F ? test  และการทดสอบความแตกต่างเป็นรายคู่โดยใช้วิธีการของเชฟเฟ่  (Scheffe')
    การวิจัยครั้งนี้ปรากฏผลว่า  
    1.  ผลการปฏิบัติงานตามเกณฑ์มาตรฐานวิชาชีพครู  ระดับการศึกษาขั้นพื้นฐาน  จังหวัดฉะเชิงเทรา  ตามความคิดเห็นของผู้บริหาร และ ครู - อาจารย์  การศึกษาขั้นพื้นฐาน  จังหวัดฉะเชิงเทรา  ในภาพรวมอยู่ในระดับมาก  และเมื่อพิจารณาเป็นรายมาตรฐาน  อยู่ในระดับมาก  8  มาตรฐาน  ที่เหลืออีก 4 มาตรฐาน  อยู่ในระดับปานกลาง 
    2.  ผลการเปรียบเทียบความคิดเห็นของผู้บริหาร และ ครู - อาจารย์  ที่มีต่อการปฏิบัติงานตามเกณฑ์มาตรฐานวิชาชีพครู  ระดับการศึกษาขั้นพื้นฐาน  จังหวัดฉะเชิงเทรา  จำแนกตามสถานภาพ  เป็นผู้บริหาร กับ ครู - อาจารย์  ปรากฏผลว่า  ในภาพรวม  มีความคิดเห็นแตกต่างกันอย่างมีนัยสำคัญทางสถิติ  ที่ระดับ 0.05  และในมาตรฐานการตัดสินใจปฏิบัติกิจกรรมต่าง ๆ โดยคำนึงถึงผลที่จะเกิดแก่ผู้เรียน , มาตรฐานการมุ่งมั่นพัฒนาผู้เรียนให้เต็มตามศักยภาพ , มาตรฐานการพัฒนาแผนการสอนให้สามารถปฏิบัติได้เกิดผลจริง , มาตรฐานการจัดกิจกรรมการเรียนการสอนโดยเน้นผลถาวรที่เกิดแก่ผู้เรียน , มาตรฐานการสร้างโอกาสให้ผู้เรียนได้เรียนรู้ในทุกสถานการณ์  
มีความคิดเห็นแตกต่างกันอย่างมีนัยสำคัญทางสถิติ   ที่ระดับ 0.05  ส่วนมาตรฐานอื่น ๆ  มี
ความคิด เห็นไม่แตกต่างกัน
    3.  ผลการเปรียบเทียบความคิดเห็นของผู้บริหาร และ ครู - อาจารย์  ที่มีต่อการปฏิบัติงานตามเกณฑ์มาตรฐานวิชาชีพครู  ระดับการศึกษาขั้นพื้นฐาน  จังหวัดฉะเชิงเทรา  จำแนกตามขนาดโรงเรียน  ปรากฏผลว่า  ในภาพรวม  มีความคิดเห็นไม่แตกต่างกัน  แต่ผู้บริหาร และครู - อาจารย์  ที่ปฏิบัติงานอยู่ในโรงเรียนขนาดเล็ก กับ โรงเรียนขนาดใหญ่  มีความคิดเห็นแตกต่างกันอย่างมีนัยสำคัญทางสถิติ  ที่ระดับ 0.05 ในมาตรฐานการปฏิบัติกิจกรรมต่าง ๆ โดยคำนึงถึงผลที่จะเกิดแก่ผู้เรียน  และมาตรฐานการแสวงหาและใช้ข้อมูลข่าวสารในการพัฒนา  ส่วนผู้บริหาร และครู - อาจารย์  ที่ปฏิบัติงานอยู่ในโรงเรียนขนาดกลาง กับ โรงเรียนขนาดใหญ่  มีความคิดเห็นแตกต่างกันอย่างมีนัยสำคัญทางสถิติ ที่ระดับ 0.05 ในมาตรฐานการแสวงหาและใช้ข้อมูลข่าวสารในการพัฒนา 
    4.  ผลการเปรียบเทียบความคิดเห็นของผู้บริหาร และ ครู - อาจารย์  ที่มีต่อการปฏิบัติงานตามเกณฑ์มาตรฐานวิชาชีพครู  ระดับการศึกษาขั้นพื้นฐาน  จังหวัดฉะเชิงเทรา  จำแนกตามประสบการณ์ การปฏิบัติงาน  น้อยกว่า 5 ปี  ,  5 - 10 ปี  และมากกว่า 10 ปี  ปรากฏผลว่า  มี
ความคิดเห็น  ไม่แตกต่างกันทั้งในภาพรวม  และรายมาตรฐาน 
