การวิจัยครั้งนี้มีวัตถุปรสงค์ เพื่อศึกษาความคิดเห็นของผู้บริหารและครูอาจารย์ที่มีต่อระบบการบริหารงบประมาณแบบมุ่งเน้นผลงาน ในสถานศึกษาขั้นพื้นฐานจังหวัดชลบุรีและเปรียบเทียบความคิดเห็นจำแนกตามตำแหน่ง ประสบการณ์ในการปฏิบัติงาน และขนาดสถานศึกษา กลุ่มตัวอย่างที่ใช้ในการวิจัย ได้แก่ผู้บริหารและครูอาจารย์ในสถานศึกษาขั้นพื้นฐาน จำนวน 311 คน เครื่องมือที่ใช้ในการรวบรวมข้อมูลได้แก่แบบสอบถาม มาตราส่วนประมาณค่า 5 ระดับ จำนวน 56 ข้อ และแบบสอบถามปลายเปิด สถิติที่ใช้ในการวิเคราะห์ข้อมูลได้แก่ค่าร้อยละ ค่าเฉลี่ย ค่าเบี่ยงเบนมาตรฐาน ค่า F-test และทดสอบค่าเฉลี่ยเป็นรายคู่ด้วยวิธีของ Scheffe ผลการวิจัยสรุปได้ดังนี้
1. ความคิดเห็นของผู้บริหารและครูอาจารย์ที่มีต่อระบบการบริหารงบประมาณแบบมุ่งเน้นผลงานในสถานศึกษาขั้นพื้นฐาน ภาพรวมและรายด้านเห็นว่าเหมาะสมอยู่ในระดับมาก เรียงลำดับจากมากไปหาน้อย ดังนี้ ด้านการบริหารทางการเงินและการควบคุมงบประมาณ ด้านการจัดระบบการจัดซื้อจัดจ้าง ด้านการตรวจสอบภายใน ด้านการรายงานทางการเงินและผลการดำเนินงาน ด้านการวางแผนงบประมาณ ด้านการบริหารสินทรัพย์ และด้านการคำนวณต้นทุนกิจกรรม
2. ความคิดเห็นของผู้บริหารและครูอาจารย์ จำแนกตามตำแหน่ง ภาพรวมแตกต่างกันอย่างมีนัยสำคัญทางสถิติที่ระดับ .05 ยกเว้นด้านการบริหารสินทรัพย์ ไม่แตกต่างกัน
3. ความคิดเห็นของผู้บริหารและครูอาจารย์ จำแนกตามประสบการณ์ในการปฏิบัติงานภาพรวมไม่แตกต่างกัน ยกเวินด้านการบริหารงานทางการเวินและการควบคุมงบประมาณ
4. ความคิดเห็นของผู้บริหารและครูอาจารย์ จำแนกตามขนาดสถานศึกษา ภาพรวมและรายด้าน ไม่แตกต่างกัน
คำถามปลายเปิด พบว่า ครูอาจารย์ร้อยละ 20 ระบุว่าขาดความรู้เรื่องการวางแผนงบประมาณ ข้อเสนอแนะควรจัดอบรมให้ความรู้แก่ครู อาจารย์เรื่องการวางแผนงบประมาณ

