     การวิจัยครั้งนี้มีวัตถุประสงค์ 1)เพื่อศึกษาระดับขวัญและกำลังใจในการปฏิบัติงานของข้าราชการตำรวจชั้นประทวนในสังกัดตำรวจจังหวัดฉะเชิงเทรา 2)เพื่อศึกษาปัจจัยทีมีอิทธิพลต่อขวัญและกำลังใจในการปฏิบัติงาน และ 3) เพื่อศึกษาปัญหาและแนวทางแก้ไขเกี่ยวกับเสริมสร้างขวัญและกำลังใจในการปฏิบัติงาน     กลุ่มตัวอย่างเป็นข้าราชการตำรวจชั้นประทวนในสังกัดตำรวจภูธรจังหวัดฉะเชิงเทรา จำนวน 350 คน เครื่องมือที่ใช้ในการรวบรวมข้อมูล คือ แบบสอบถาม สถิติที่ใช้ในการวิเคราะห์ข้อมูล คือความถี่ ร้อยละ ค่าเฉลี่ย ส่วนเบี่ยงเบนมาตรฐาน ค่าสถิติทดสอบที การหาค่าสัมประสิทธิ์สหสัมพันธ์และการวิเคราะห์ถดถอยพหุแบบขั้นตอน     ผลการวิจัยพบว่า ขวัญและกำลังในการปฏิบัติของข้าราชการตำรวจชั้นประทวนอยู่ในระดับปานกาลาง ปัจจัยที่มีอิทธิพลต่อขวัญและกำลังใจในการปฏิบัติงาน คือ ฐานะทางเศรษฐกิจ ความร่วมมือจากประชาชน ระดับการศึกษาและวัสดุอุปกรณ์ แนวทางการเสริมสร้างขวัญและกำลังใจ คือ ควรมีการเพิ่มเบี้ยเลี้ยงให้สูงขึ้นและผู้บังคับบัญชาควรมีความเป็นธรรมในการพิจารณ์เลื่อนขั้นเงินเดือนและเอาใจใส่ผู้ใต้บังคับบัญชามากขึ้น