การวิจัยครั้งนี้มีวัตถุประสงค์เพื่อศึกษา การใช้คอมพิวเตอร์ในการบริหารสถานศึกษา
ขั้นพื้นฐานจังหวัดฉะเชิงเทรา  โดยอาศัยกรอบแนวคิดในการวิจัย  เกี่ยวกับการบริหารสถานศึกษาซึ่งแบ่งออกเป็น  4  ด้าน  คือ  การบริหารวิชาการ  การบริหารงบประมาณ  การบริหารงานบุคคลและการบริหารทั่วไป  กลุ่มตัวอย่าง ได้แก่  ผู้บริหารสถานศึกษา  170  คน  และครูผู้ใช้คอมพิวเตอร์  170  คน  เครื่องมือที่ใช้ในการวิจัย  คือ  แบบสอบถาม  แบบมาตราส่วนประมาณค่า  5  ระดับ  
ซึ่งมีค่าความเชื่อมั่น  .85  สถิติที่ใช้ในการวิเคราะห์ข้อมูล  ได้แก่  ร้อยละ  ค่าเฉลี่ย  และค่า
ความเบี่ยงเบนมาตรฐานและเปรียบเทียบค่าเฉลี่ยโดยใช้การทดสอบค่าที
 	ผลการวิจัยพบว่า
1.	สภาพการใช้คอมพิวเตอร์ในการบริหารสถานศึกษาโดยรวมและรายด้านอยู่ใน
ระดับปานกลาง  เรียงลำดับค่าเฉลี่ยจากมากไปน้อย  คือ  ด้านการบริหารทั่วไป  รองลงมา คือ
ด้านการบริหารวิชาการ  การบริหารงบประมาณและการบริหารงานบุคคล
2.	ปัญหาการใช้คอมพิวเตอร์ในการบริหารสถานศึกษาโดยรวมและรายด้านอยู่ในระดับปานกลาง  เรียงลำดับค่าเฉลี่ยจากมากไปน้อย   คือ  ด้านการบริหารทั่วไป  ด้านการบริหาร
วิชาการ  ด้านการบริหารงานบุคคลและด้านการบริหารงบประมาณ
3.	ผู้บริหารสถานศึกษาและครูผู้ใช้คอมพิวเตอร์  มีสภาพและปัญหาการใช้คอมพิวเตอร์ในการบริหารสถานศึกษาทั้ง  4  ด้านไม่แตกต่างกัน
