การวิจัยครั้งนี้มีวัตถุประสงค์เพื่อศึกษาบทบาทของผู้บริหารสถานศึกษาขั้นพื้นฐานในการส่งเสริมจริยธรรมนักเรียนของโรงเรียนในสหวิทยาเขตรัชมังคลาภิเษก  สังกัดสำนักงานเขตพื้นที่การศึกษาฉะเชิงเทรา  เขต  1  ตามความคิดเห็นของผู้บริหารและครู  ประชากรที่ใช้ในการวิจัย  ได้แก่  ผู้บริหาร  จำนวน  10  คน  ครู  จำนวน  89  คน  เครื่องมือที่ใช้ในการวิจัยเป็นแบบสอบถามมาตราส่วนประมาณค่า  5  ระดับ  จำนวน  43  ข้อ  และแบบสอบถามปลายเปิด  5  ข้อ  สถิติที่ใช้ในการวิเคราะห์ข้อมูล  ได้แก่  ค่าเฉลี่ย  ค่าเบี่ยงเบนมาตรฐาน
	ผลการวิจัยสรุปได้ดังนี้
	บทบาทของผู้บริหารสถานศึกษาขั้นพื้นฐานในการส่งเสริมจริยธรรมนักเรียนของโรงเรียนในสหวิทยาเขตรัชมังคลาภิเษก  สังกัดสำนักงานเขตพื้นที่การศึกษาฉะเชิงเทรา  เขต  1  ตามความคิดเห็นของผู้บริหารและครู  ในภาพรวมทั้ง  3  ด้านและรายด้านทุกด้านอยู่ในระดับมาก  เรียงค่าเฉลี่ยสูงสุดไปหาต่ำสุด  ดังนี้  คือ  ด้านการจัดกิจกรรมการเรียนการสอน  ด้านการจัดระเบียบงานการใช้หลักสูตร  ด้านการวัดผลประเมินผล
