การวิจัยครั้งนี้มีวัตถุประสงค์เพื่อศึกษาและเปรียบเทียบ คุณลักษณะของผู้บริหาร
สถานศึกษามืออาชีพตามแนวปฏิรูปการศึกษาในทัศนะของครู สังกัดสำนักงานเขตพื้นที่การศึกษา ฉะเชิงเทรา  เขต 2   จำแนกตามวุฒิการศึกษาและประสบการณ์ในการทำงาน  กลุ่มตัวอย่างที่ใช้
ในการวิจัยเป็นครู สังกัดสำนักงานเขตพื้นที่การศึกษา ฉะเชิงเทรา  เขต 2  จำนวน  322  คน  
เครื่องมือที่ใช้ในการเก็บรวบรวมข้อมูลเป็นแบบมาตราส่วนประมาณค่า  5  ระดับ  สถิติที่ใช้ ได้แก่ ค่าร้อยละ ค่าเฉลี่ย  ค่าเบี่ยงเบนมาตรฐาน  ค่าที (t-test)  และการวิเคราะห์ความแปรปรวนทางเดียว
ผลการวิจัยสรุปได้ดังนี้
1. คุณลักษณะของผู้บริหารสถานศึกษามืออาชีพตามแนวปฏิรูปการศึกษาในทัศนะของครู สังกัดสำนักงานเขตพื้นที่การศึกษาฉะเชิงเทรา เขต 2  ในภาพรวมอยู่ในระดับมาก  เมื่อพิจารณาเป็นรายด้านพบว่า  คุณลักษณะทางวิชาชีพและคุณลักษณะส่วนบุคคลอยู่ในระดับมาก
2. ครูที่มีวุฒิการศึกษาและประสบการณ์ในการทำงาน ต่างกัน มีทัศนะต่อคุณลักษณะของผู้บริหารสถานศึกษามืออาชีพตามแนวปฏิรูปการศึกษาแตกต่างกันอย่างมีนัยสำคัญทางสถิติ
ที่ .05
