การวิจัยครั้งนี้   มีวัตถุประสงค์เพื่อศึกษาปัญหาการใช้สะพานข้ามคลองในเขตองค์การบริหารส่วนตำบลบางปะกง  และเพื่อสร้างยุทธศาสตร์การมีส่วนร่วมในการสร้างสะพานข้ามคลองในชุมชนหมู่ 16 ในเขตองค์การบริหารส่วนตำบลบางปะกง  ประชากรที่ใช้ในการศึกษามี  2 กลุ่ม คือประชากรในการศึกษาสภาพปัญหาได้แก่ ประชากรที่อาศัยอยู่ในเขตพื้นที่หมู่ 15, 16 และหมู่ 17  ตำบลบางปะกง  อำเภอบางปะกง  จังหวัดฉะเชิงเทราจำนวน  456  คน  กลุ่มตัวอย่างที่ 1 คือผู้ที่เข้าร่วมเวทีชุมชนจำนวน  300  กลุ่มที่ 2 ได้แก่ผู้นำชุมชนในเขตพื้นที่หมู่ที่  15,  16  และ  17  จำนวน  11  คน  การวิจัยครั้งนี้เป็นการวิจัยและพัฒนาใช้ระเบียบวิธีวิจัยเชิงปริมาณ และเชิงคุณภาพ โดยใช้เทคนิคการวิจัยปฏิบัติการแบบมีส่วนร่วม  โดยมีขั้นตอนในการวิจัย คือ ศึกษาสภาพปัญหาการใช้สะพาน รับฟังความคิดเห็นและข้อเสนอแนะในการแก้ไขปัญหา  วิเคราะห์สภาพปัญหา   ค้นหายุทธศาสตร์  จัดทำยุทธศาสตร์   ทดลองใช้  และประเมินผลการใช้สะพาน  เครื่องมือที่ใช้ในการวิจัย  ได้แก่  ประเด็นการประชุมกลุ่มย่อย   การจัดเวทีชุมชนและแบบสอบถามการมีส่วนร่วมของประชาชน  การประเมินผลความพึงพอใจในการใช้สะพานโดยการเปรียบเทียบค่าร้อยละความ    พึงพอใจ
                 ผลการวิจัยพบว่า  การสร้างการมีส่วนร่วมของประชาชนในการสร้างสิ่งปลูกสร้างในชุมชน  ทำให้ได้ตำแหน่งและรูปแบบสะพานที่ตรงกับความต้องการของประชาชนในชุมชน  ยุทธศาสตร์    ที่ได้พัฒนาขึ้น  คือ  การสร้างการมีส่วนร่วมของผู้นำชุมชนและประชาชนโดยการประชุมกลุ่มย่อยและการจัดประชุมเวทีชุมชน  ทำให้ได้ตำแหน่งและรูปแบบสะพานที่ตรงกับความต้องการที่แท้จริงของประชาชนในชุมชนและเกิดการใช้ประโยชน์อย่างคุ้มค่าและปลอดภัย
