
การวิจัยครั้งนี้มีวัตถุประสงค์เพื่อศึกษาและเปรียบเทียบคุณลักษณะที่เป็นจริงและพึงประสงค์ของผู้บริหารสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต  2  จำนวน  3  ด้าน  คือ  คุณลักษณะด้านภูมิรู้  คุณลักษณะด้านภูมิธรรม  คุณลักษณะด้านภูมิฐาน  จำแนกตามตำแหน่ง  และขนาดสถานศึกษา    
กลุ่มตัวอย่างเป็นผู้บริหาร 172  คน  ครู  317  คน  รวมทั้งสิ้น  489  คน  เครื่องมือที่ใช้ในการวิจัย  เป็นแบบสอบถามแบบมาตราส่วนประมาณค่า  5  ระดับ  จำนวน  60  ข้อ  สถิติที่ใช้ในการวิเคราะห์ข้อมูล  ได้แก่  ความถี่และค่าร้อยละ  ค่าเฉลี่ย  ความเบี่ยงเบนมาตรฐาน  t-test  F-test  และ  Scheffe?
ผลการวิจัยพบว่า
คุณลักษณะที่เป็นจริงของผู้บริหารสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต  2  โดยภาพรวมอยู่ในระดับมาก  เมื่อพิจารณาเป็นรายด้านพบว่าอยู่ในระดับมากทุกด้าน  เรียงตามลำดับค่าเฉลี่ยจากมากไปหาน้อย  คือ  คุณลักษณะด้านภูมิธรรม  คุณลักษณะด้านภูมิรู้  และคุณลักษณะด้านภูมิฐาน  
คุณลักษณะพึงประสงค์ของผู้บริหารสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต  2  โดยภาพรวมอยู่ในระดับมาก  เมื่อพิจารณาเป็นรายด้านพบว่า  คุณลักษณะด้านภูมิธรรม  อยู่ในระดับมากที่สุด  คุณลักษณะด้านภูมิฐาน  และคุณลักษณะด้านภูมิรู้  อยู่ในระดับมาก
การเปรียบเทียบคุณลักษณะที่เป็นจริงของผู้บริหารสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต 2  จำแนกตามตำแหน่ง  โดยภาพรวม  แตกต่างกันอย่างมีนัยสำคัญทางสถิติที่ระดับ .05  เมื่อพิจารณาเป็นรายด้านพบว่า  คุณลักษณะด้านภูมิรู้  แตกต่างกันอย่างมีนัยสำคัญทางสถิติที่ระดับ .05  ส่วน  คุณลักษณะด้านภูมิธรรมและคุณลักษณะด้านภูมิฐาน  ไม่แตกต่างกัน
การเปรียบเทียบคุณลักษณะที่เป็นจริงของผู้บริหารสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต  2  จำแนกตามขนาดสถานศึกษา  โดยภาพรวม  แตกต่างกันอย่างมีนัยสำคัญทางสถิติที่ระดับ  .05
การเปรียบเทียบคุณลักษณะพึงประสงค์ของผู้บริหารสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต 2  จำแนกตามตำแหน่ง  โดยภาพรวม  แตกต่างกันอย่างมีนัยสำคัญทางสถิติที่ระดับ  .05
การเปรียบเทียบคุณลักษณะพึงประสงค์ของผู้บริหารสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต  2  จำแนกตามขนาดสถานศึกษา  โดยภาพรวมไม่แตกต่างกัน
