การวิจัยครั้งนี้มีวัตถุประสงค์เพื่อศึกษาและเปรียบเทียบความพึงพอใจของครูในการบริหารงานวิชาการของผู้บริหารสถานศึกษา  สังกัดกรุงเทพมหานคร จำนวน 12 ด้าน จำแนกตามประสบการณ์ในการทำงาน  และขนาดโรงเรียน  กลุ่มตัวอย่างที่ใช้ในการศึกษา  ได้แก่ ครูผู้สอนในสถานศึกษาขั้นพื้นฐาน สังกัดกรุงเทพมหานคร จำนวน 76  คน เครื่องมือที่ใช้ในการเก็บรวบรวมข้อมูลเป็นแบบสอบถามมาตราส่วนประมาณค่า  5 ระดับ สถิติที่ใช้ในการวิเคราะห์ข้อมูลได้แก่  ค่าร้อยละ  คะแนนเฉลี่ย  ค่าเบี่ยงเบนมาตรฐาน การทดสอบค่าที  และการทดสอบความแปรปรวนแบบทางเดียว   
	ผลการวิจัยสรุปได้ดังนี้
	1.  ความพึงพอใจของครูในการบริหารงานวิชาการของผู้บริหารสถานศึกษาขั้นพื้นฐาน  สังกัดกรุงเทพมหานคร โดยรวมอยู่ในระดับมาก  เมื่อพิจารณาเป็นรายด้านพบว่า  ทุกด้านอยู่ใน        ระดับมาก  
	2.  เปรียบเทียบความพึงพอใจของครูในการบริหารงานวิชาการของผู้บริหาร สถานศึกษา  ขั้นพื้นฐาน สังกัดกรุงเทพมหานคร จำแนกตามประสบการณ์ในการทำงาน และขนาดโรงเรียน  โดยรวมและรายด้าน ไม่แตกต่างกันตามนัยสำคัญทางสถิติ ที่ระดับ .05 
