การวิจัยครั้งนี้มีวัตถุประสงค์ เพื่อศึกษาความสัมพันธ์ระหว่างปัจจัยการบริหารกับการบริหารงานวิชาการของผู้บริหารสถานศึกษา สังกัดสำนักงานเขตพื้นที่การศึกษาชลบุรี เขต 2 กลุ่มตัวอย่าง  ได้แก่  ครูผู้สอนโรงเรียนที่เปิดสอนช่วงชั้นที่  3  ช่วงชั้นที่  4  สังกัดสำนักงานเขตพื้นที่การศึกษาชลบุรี เขต 2  จำนวน  265  คน  เครื่องมือที่ใช้ในการวิจัยเป็นแบบสอบถาม มาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูล  ได้แก่  ความถี่  ร้อยละ  ค่าเฉลี่ย ค่าเบี่ยงเบนมาตรฐาน  และค่าสัมประสิทธิ์สหสัมพันธ์ ของเพียร์สัน  (Pearsons Product Moment Correlation)
 	ผลการวิจัยพบว่า
		1.  ปัจจัยภาวะผู้นำของสถานศึกษาสังกัดสำนักงานเขตพื้นที่การศึกษาชลบุรี เขต 2 โดยภาพรวม อยู่ในระดับมาก 
	2.  การบริหารงานวิชาการของผู้บริหารสถานศึกษาสังกัดสำนักงานเขตพื้นที่การศึกษาชลบุรี เขต 2 โดยภาพรวม อยู่ในระดับมาก 
		3.  ปัจจัยการบริหารกับการบริหารงานวิชาการของผู้บริหารสถานศึกษา  สังกัดสำนักงานเขตพื้นที่การศึกษาชลบุรี เขต 2 มีความสัมพันธ์ทางบวก 
