การวิจัยครั้งนี้  มีวัตถุประสงค์เพื่อศึกษาคุณภาพชีวิตการทำงานของข้าราชการครูเขตคุณภาพบางคล้า  2  จังหวัดฉะเชิงเทรา 
         	ประชากรที่ใช้ในการวิจัย  ได้แก่  ข้าราชการครู  เขตคุณภาพบางคล้า  2  จังหวัดฉะเชิงเทรา จำนวน  125  คน  เครื่องมือที่ใช้ในการวิจัยคือ  แบบสอบถามมาตราส่วนประมาณค่า  5  ระดับ จำนวน 61  ข้อ  และแบบสอบถามปลายเปิด  8  ข้อ  สถิติที่ใช้ในการวิเคราะห์ข้อมูล  ได้แก่  ร้อยละ  ความถี่  ค่าเฉลี่ยและค่าเบี่ยงเบนมาตรฐาน
       	ผลการวิจัยสรุปได้ดังนี้
            	1.  คุณภาพชีวิตการทำงานของข้าราชการครู  เขตคุณภาพบางคล้า  2  จังหวัดฉะเชิงเทรา  ในภาพรวมอยู่ในระดับมาก  
     	2.  คุณภาพชีวิตการทำงานของข้าราชการครู  เขตคุณภาพบางคล้า  2  จังหวัดฉะเชิงเทรา  ด้านค่าตอบแทนที่เหมาะสมและเป็นธรรมอยู่ในระดับปานกลาง  อีก  7  ด้าน ได้แก่  ด้านสิ่งแวดล้อมที่ถูกสุขลักษณะและปลอดภัย  ด้านความสมดุลระหว่างชีวิตกับงาน  ด้านระเบียบข้อบังคับในการปฏิบัติงาน  ด้านการพัฒนาความสามารถของบุคคล  ด้านบูรณาการทางสังคม  ด้านการปฏิบัติงานในสังคม  และด้านความก้าวหน้าและความมั่นคงในงาน อยู่ในระดับมาก 
