งานวิจัยเรื่อง  การศึกษาภูมิปัญญาท้องถิ่นที่เหมาะสมกับการจัดหลักสูตรของ
สถานศึกษาขั้นพื้นฐานในจังหวัดสมุทรปราการ  มีวัตถุประสงค์เพื่อศึกษาความเหมาะสมของ
การนำภูมิปัญญาท้องถิ่นมาใช้ในการจัดหลักสูตรของสถานศึกษาขั้นพื้นฐานและเพื่อเปรียบเทียบความคิดเห็นของผู้บริหารโรงเรียนและครูวิชาการในโรงเรียนเกี่ยวกับการนำภูมิปัญญาท้องถิ่นมาใช้ในการจัดหลักสูตรของสถานศึกษาขั้นพื้นฐาน                                                 
               การดำเนินการโดยมีเครื่องมือการวิจัย เป็นแบบสอบถามมาตราส่วนประมาณค่า โดยสอบถามผู้บริหารโรงเรียนและครูวิชาการโรงเรียน  สังกัดสำนักงานเขตพื้นที่การศึกษาจังหวัด
สมุทรปราการ  พบว่าอาชีพทำนา  สาระที่เหมาะสมมากที่สุดคือ การงานอาชีพและเทคโนโลยี รองลงมาคือวิทยาศาสตร์  การเลี้ยงปลาสลิดสาระที่เหมาะสมมากที่สุดคือ  วิทยาศาสตร์  รองลงมาคือ การงานอาชีพและเทคโนโลยี การเลี้ยงกุ้งธรรมชาติชายฝั่งทะเล  สาระที่เหมาะสมมากที่สุดคือ วิทยาศาสตร์  รองลงมาคือ  การงานอาชีพและเทคโนโลยี การประมงน้ำตื้น  สาระที่
เหมาะสมมากที่สุดคือ  การงานอาชีพและเทคโนโลยี  รองลงมาคือวิทยาศาสตร์  และการต่อเรือ  สาระที่มีความเหมาะสมมากที่สุดคือ  การงานอาชีพและเทคโนโลยี  รองลงมาคือสังคมศึกษาและวัฒนธรรม  ช่วงชั้นที่มีความเหมาะสมในการนำภูมิปัญญาท้องถิ่นด้านอาชีพเข้ามาสอน  คือ  ช่วงชั้นที่  2  ด้านการเปรียบเทียบความคิดเห็นของผู้บริหารและครูวิชาการ พบว่าในภาพรวมมีความคิดเห็นไม่แตกต่างกัน 
