การวิจัยครั้งนี้  เพื่อศึกษาทักษะการบริหารงานของผู้บริหารสถานศึกษาขั้นพื้นฐาน  
เขตพื้นที่การศึกษาเพชรบุรี  และเปรียบเทียบทักษะการบริหารงานของผู้บริหารสถานศึกษา
ขั้นพื้นฐาน  เขตพื้นที่การศึกษาเพชรบุรี  จำแนกตามระดับผู้บริหารสถานศึกษา  ประสบการณ์
ในการทำงานและการศึกษา/ฝึกอบรมของผู้บริหารสถานศึกษา  
กลุ่มตัวอย่างที่ใช้ในการศึกษาวิจัย  ได้แก่  ผู้บริหารสถานศึกษาขั้นพื้นฐาน  เขตพื้นที่
การศึกษาเพชรบุรี  จำนวน  360  คน  เครื่องมือที่ใช้ในการเก็บข้อมูล  เป็นแบบสอบถามมาตราส่วนประมาณค่า  5 ระดับ  ค่าอำนาจจำแนกรายข้ออยู่ระหว่าง .29 - .83  และค่าความเชื่อมั่นเท่ากับ .97  สถิติที่ใช้ในการวิเคราะห์ข้อมูล  ได้แก่  ค่าร้อยละ  ค่าเฉลี่ย  ค่าเบี่ยงเบนมาตรฐาน  ค่า  t-test 
และการวิเคราะห์ความแปรปรวนทางเดียว (one ? way ANOVA)  
ผลการวิจัย พบว่า  ทักษะการบริหารงานของผู้บริหารสถานศึกษาขั้นพื้นฐาน  เขตพื้นที่การศึกษาเพชรบุรี  ในภาพรวมทั้ง  3  ด้านอยู่ในระดับสูง  เรียงลำดับจากมากไปหาน้อย  คือ  
ทักษะด้านมนุษย์  ทักษะด้านความคิดรวบยอด  และทักษะด้านเทคนิค  เมื่อเปรียบเทียบทักษะ
การบริหารงานของผู้บริหารสถานศึกษา  เขตพื้นที่การศึกษาเพชรบุรี  พบว่า  ผู้บริหารระดับสูง
มีทักษะการบริหารมากกว่าผู้บริหารระดับกลางและระดับต้นอย่างมีนัยสำคัญทางสถิติที่ระดับ .05   ส่วนประสบการณ์ในการทำงานมากและประสบการณ์ในการทำงานน้อย พบว่า ไม่มีความแตกต่างอย่างมีนัยสำคัญทางสถิติที่ระดับ .05  และการศึกษา/ฝึกอบรมทางด้านบริหารการศึกษาและ
การศึกษา/ฝึกอบรมที่ไม่ใช่ทางด้านบริหารการศึกษา  พบว่า  มีความแตกต่างกันอย่างมีนัยสำคัญทางสถิติที่ระดับ .05  โดยผู้บริหารสถานศึกษาที่ได้รับการศึกษา/ฝึกอบรมทางด้านบริหารการศึกษา  มีทักษะการบริหารงานมากกว่าผู้บริหารสถานศึกษาที่ศึกษา/ฝึกอบรมที่ไม่ใช่ทางด้านบริหาร
การศึกษา
