การวิจัยครั้งนี้เป็นการศึกษาและเปรียบเทียบการสร้างทีมงานของผู้บริหารสถานศึกษา สังกัดสำนักงานเขตพื้นที่การศึกษา ชลบุรี เขต 1  โดยจำแนกตามตำแหน่ง และขนาดของสถานศึกษา กลุ่มตัวอย่างที่ใช้ในการวิจัย ได้แก่ผู้บริหาร และครู สังกัดสำนักงานเขตพื้นที่การศึกษาชลบุรีเขต 1 จำนวน   540    คน  เครื่องมือที่ใช้ในการเก็บรวมรวมข้อมูลครั้งนี้  เป็นแบบสอบถาม มีลักษณะเป็นแบบมาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูล ได้แก่ สถิติพื้นฐานความถี่และร้อยละ  ค่าเฉลี่ย  ค่าเบี่ยงเบนมาตรฐาน การทดสอบค่าที การทดสอบค่า F ? test   และ เปรียบเทียบรายคู่โดยวิธีการของเชฟเฟ่ (Scheffe)  ผลการวิจัยสรุปได้ดังนี้
	1. ความคิดเห็นของผู้บริหารและครู ต่อการสร้างทีมงานของผู้บริหารสถานศึกษาสังกัดสำนักงานเขตพื้นที่การศึกษาชลบุรี เขต 1 ในภาพรวมอยู่ในระดับมาก เมื่อพิจารณาเป็นรายด้านพบว่า ทุกด้านอยู่ในระดับมาก โดยเรียงลำดับที่มีค่าเฉลี่ยสูงสุด 3 อันดับ คือ ด้านบทบาทที่สมดุล ด้านวัตถุประสงค์ที่ชัดเจนและเป้าหมายที่เห็นพ้องต้องกัน กระบวนการทำงานและด้านการตัดสินใจที่ถูกต้องเหมาะสม
2.  การเปรียบเทียบความคิดเห็นผู้บริหารสถานศึกษาขั้นพื้นฐานและครู  สังกัดสำนักงานเขตพื้นที่การศึกษาชลบุรีเขต 1   ต่อการสร้างทีมงานของผู้บริหารสถานศึกษาขั้นพื้นฐานจำแนกตามตำแหน่งโดยรวมและรายด้านแตกต่างกันอย่างมีนัยสำคัญทางสถิติที่ระดับ .05 และเมื่อจำแนกตามขนาดของสถานศึกษาโดยรวม แตกต่างกันอย่างไม่มีนัยสำคัญทางสถิติ
