การวิจัยครั้งนี้มีวัตถุประสงค์ เพื่อศึกษาแบบการบริหารของผู้บริหาร คุณภาพการศึกษา และสร้างสมการพยากรณ์แบบบริหารที่ส่งผลต่อคุณภาพการศึกษาของสถานศึกษาขั้นพื้นฐาน สังกัดสำนักงานเขตพื้นที่การศึกษาชลบุรีเขต 3 กลุ่มตัวอย่างที่ใช้ในการวิจัยได้แก่ผู้บริหารสถานศึกษาและครูผู้สอน 369 คน เครื่องมือที่ใช้ในการวิจัยเป็นแบบสอบถามมาตราส่วนประมาณค่า 5 ระดับ สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย ค่าเบี่ยงเบนมาตรฐาน ค่าสัมประสิทธิ์สหสัมพันธ์ และการวิเคราะห์ถดถอยเชิงพหุ (multiple regression analysis) 
          	 	ผลการวิจัยสรุปได้ดังนี้
	1. แบบการบริหารของผู้บริหารสถานศึกษาขั้นพื้นฐาน สังกัดสำนักงานเขตพื้นที่การศึกษา
ชลบุรี เขต 3 ในภาพรวมอยู่ในระดับปานกลาง เมื่อพิจารณาเป็นรายด้านพบว่า การบริหารแบบประชาธิปไตย อยู่ในระดับมาก ส่วนแบบอัตตาธิปไตยและแบบตามสบายอยู่ในระดับปานกลาง  
                 2. คุณภาพการศึกษาของสถานศึกษาขั้นพื้นฐาน สังกัดสำนักงานเขตพื้นที่การศึกษาชลบุรี 
เขต 3 ในภาพรวมและรายด้านอยู่ในระดับมาก เรียงจากค่ามากไปหาน้อย ดังนี้ ด้านผู้บริหาร ด้านครู และด้านผู้เรียน 
  3. แบบการบริหารของผู้บริหารสถานศึกษาขั้นพื้นฐาน สังกัดสำนักงานเขตพื้นที่การศึกษา
ชลบุรี เขต 3 แบบประชาธิปไตยส่งผลทางบวกในระดับปานกลางต่อคุณภาพการศึกษา ส่วนแบบบริหารแบบตามสบายส่งผลทางบวกในระดับต่ำต่อคุณภาพการศึกษา ส่วนการบริหารแบบอัตตาธิปไตยไม่พบความสัมพันธ์กับคุณภาพการศึกษาในระดับนัยสำคัญ .05
                 4. สมการพยากรณ์แบบการบริหารที่ส่งผลต่อคุณภาพการศึกษาของสถานศึกษาขั้นพื้นฐาน สังกัดสำนักงานเขตพื้นที่การศึกษาชลบุรี เขต 3 เขียนในรูปคะแนนดิบได้ดังนี้
                      y = 1.848 + .424 (X2) + .008 (X3)
