การวิจัยครั้งนี้มีวัตถุประสงค์เพื่อศึกษาผลของการสอนแบบตอบสนองด้วยท่าทางและ
เล่าเรื่องที่มีต่อความสามารถในการฟังและการพูดภาษาอังกฤษของนักเรียนชั้นประถมศึกษาปีที่ 3 โรงเรียนวัดหัวกระสังข์ จังหวัดฉะเชิงเทรา กลุ่มตัวอย่างที่ใช้ในการวิจัยคือนักเรียนชั้นประถมศึกษาปีที่ 3 
ที่เรียนในภาคเรียนที่ 1 ปีการศึกษา 2554 จำนวน 19 คน เครื่องมือที่ใช้ในการวิจัยครั้งนี้คือแผนการจัด
การเรียนรู้วิชาภาษาอังกฤษที่สอนแบบตอบสนองด้วยท่าทางและเล่าเรื่อง แบบทดสอบความสามารถในการฟังและการพูดภาษาอังกฤษ แบบสังเกตพฤติกรรมนักเรียนที่ได้รับการสอนแบบตอบสนอง
ด้วยท่าทางและเล่าเรื่อง สถิติที่ใช้ในการวิเคราะห์ข้อมูลคือค่าเฉลี่ย ค่าเบี่ยงเบนมาตรฐาน ค่าร้อยละ 
ค่าดัชนีประสิทธิผล และการทดสอบค่าที (t-test)

          ผลการวิจัยพบว่า  
          	1. คะแนนความสามารถในการฟังและการพูดภาษาอังกฤษหลังเรียนสูงกว่าก่อนเรียนอย่างมี
นัยสำคัญทางสถิติที่ระดับ .05 
	2. คะแนนทดสอบหลังการจัดการเรียนตามแผนการจัดการเรียนรู้ทั้ง 6 แผน เฉลี่ยไม่น้อยกว่าร้อยละ 60  
