การวิจัยในครั้งนี้ มีวัตถุประสงค์เพื่อสร้างและหาประสิทธิภาพของแบบฝึกการอ่านสะกดคำตามมาตราตัวสะกดไทย   และ เปรียบเทียบผลสัมฤทธิ์ทางการอ่านสะกดคำตามมาตราตัวสะกดไทยก่อนและหลังการใช้แบบฝึกที่ผู้วิจัยสร้างขึ้น
กลุ่มตัวอย่างที่ใช้ในการศึกษาครั้งนี้  ได้แก่  นักเรียนชั้นประถมศึกษาปีที่ 1 วัดบางนางเล็กสังกัดสำนักงานเขตพื้นที่การศึกษา เขต 1 อำเภอองค์รักษ์ จังหวัดนครนายก จำนวน 20 คน เครื่องมือที่ใช้ในการวิจัยครั้งนี้ เป็นแบบฝึกการอ่านมาตราตัวสะกดไทย  จำนวน 8 มาตรา ใช้เวลาฝึก 40 ชั่วโมง ก่อนเรียนและหลังเรียน สถิตที่ใช้ในการวิเคราะห์ข้อมูล คือ  80 /80 ค่าเฉลี่ย  ค่าเบี่ยงเบนมาตรฐาน และ การทดสอบค่าที
ผลการวิจัย พบว่า แบบฝึกการอ่านมาตราตัวสะกด จำนวน 8 มาตรา  มีค่า E1/E2 เท่ากับ83.61/84.62  ซึ่งประสิทธิภาพสูงกว่ามาตรฐานที่กำหนดไว้ทุกมาตรา 
ผลการเปรียบเทียบความสามารถการอ่านมาตราตัวสะกดไทย พบว่า นักเรียนที่ทำแบบทดสอบการอ่านมาตราตัวสะกดไทย จำนวน 8 มาตรา  มีคะแนนหลังเรียนสูงกว่าก่อนเรียน  อย่างมีนัยสำคัญทางสถิติที่ระดับ .01                                   
