การวิจัยครั้งนี้มีวัตถุประสงค์เพื่อศึกษาการรับรู้มาตรการและพฤติกรรมการประหยัดพลังงานไฟฟ้าและน้ำมันเชื้อเพลิงของพนักงานการไฟฟ้าส่วนภูมิภาคจังหวัดฉะเชิงเทรา  ซึ่งจำแนกตามปัจจัยส่วนบุคคล ได้แก่ เพศ อายุ ระดับตำแหน่ง ระดับการศึกษา และระยะเวลาที่ปฏิบัติงานในการไฟฟ้าส่วนภูมิภาค อัตราเงินเดือน กลุ่มตัวอย่างที่ทำการศึกษา คือ กลุ่มตัวอย่างของพนักงานการไฟฟ้าส่วนภูมิภาคจังหวัดฉะเชิงเทรา ที่ปฏิบัติงานประจำปี 2551  โดยการสุ่มตัวอย่างจำนวน  169  คน   เครื่องมือที่ใช้ในการเก็บรวบรวมข้อมูล คือ แบบสอบถามในการเก็บรวบรวมข้อมูล วิเคราะห์ข้อมูล โดยใช้สถิติร้อยละ  ค่าเฉลี่ยเลขคณิต ส่วนเบี่ยงเบนมาตรฐาน สถิติที่ใช้ทดสอบสมมติฐาน t-test การวิเคราะห์การแปรปรวนทางเดียว (One-way ANOVA) 
ผลการศึกษาพบว่า :	
1)  การรับรู้มาตรการประหยัดไฟฟ้าและน้ำมันเชื้อเพลิงของพนักงานการไฟฟ้า           ส่วนภูมิภาคจังหวัดฉะเชิงเทรา โดยภาพรวมอยู่ในระดับปานกลาง
2) พฤติกรรมการประหยัดพลังงานไฟฟ้าและน้ำมันเชื้อเพลิงของพนักงานการไฟฟ้า    ส่วนภูมิภาคจังหวัดฉะเชิงเทรา โดยภาพรวมอยู่ในระดับน้อย
3) การรับรู้มาตรการประหยัดไฟฟ้าและน้ำมันเชื้อเพลิงของพนักงานการไฟฟ้า            ส่วนภูมิภาคจังหวัดฉะเชิงเทราที่มีปัจจัยส่วนบุคคลแตกต่างกันโดยภาพรวมไม่แตกต่างกันอย่างมีนัยสำคัญ
